Κοραής Δαμάτης: Η συλλογική μνήμη έχει ρωγμές | Documento\nΔιαβάζετε: ΚΟΡΑΗΣ ΔΑΜΑΤΗΣ: Η ΣΥΛΛΟΓΙΚΗ ΜΝΗΜΗ ΕΧΕΙ ΡΩΓΜΕΣ\nΚοραής Δαμάτης: Η συλλογική μνήμη έχει ρωγμές\n9.10.2018 | 19:28\nΤα λόγια τους ζωντανεύουν στη σκηνή όλη την τραγική ιστορία διαπόµπευσης που έζησαν. Ο σκηνοθέτης της παράστασης «Γυναίκες από χώµα» Κοραής ∆αµάτης κάνει λόγο για «θέατρο γυµνό, χωρίς πολύχρωµα γυαλάκια και µεταξωτές κορδέλες. Σαν µεγεθυντικός φακός της πραγµατικότητας…». Πρόκειται για µια πρωτοφανή υπόθεση που παραµένει επίκαιρη και αιχµηρή, ειδικά µετά την άγρια δολοφονία του οροθετικού ακτιβιστή Ζακ Κωστόπουλου στο κέντρο της Αθήνας. Το θέατρο-ντοκουµέντο αξίζει να αναδειχτεί σε µια εποχή που ο κοινωνικός κανιβαλισµός και η κατασκευή ψεύτικων εικόνων από τα ΜΜΕ παραµένουν στο κάδρο.\nΤο «Γυναίκες από χώµα» βασίζεται στις µαρτυρίες των οροθετικών γυναικών που διαποµπεύτηκαν το 2012. Γιατί επιλέξατε το συγκεκριµένο ζήτηµα;\nΌταν ήρθε η οµάδα Ανδροµέδα –µαθήτριές µου, τώρα επαγγελµατίες– και µου ζήτησαν να τις βοηθήσω να φτιάξουµε µια παράσταση, αποφάσισαν ότι θέλουν να καταπιαστούν µε κοινωνικοπολιτικά θέµατα. Μαρτυρίες και γεγονότα για τη συνεχή εξάπλωση του φασισµού και του ρατσισµού, για τις φυλετικές ανισότητες, για τις αδικίες που µπορεί να υποστεί οποιοσδήποτε πολίτης από το κράτος… Από τα τόσο πολλά θέµατα επιλέχτηκε η διαπόµπευση των οροθετικών γυναικών. Οταν έγιναν οι συλλήψεις και απαγγέλθηκαν οι κατηγορίες, οι συγκεκριµένες γυναίκες βρέθηκαν στη φυλακή δακτυλοδεικτούµενες για την «εγκληµατικότητά» τους από εφηµερίδες, τηλεόραση και ιστοσελίδες. Οταν όµως αθωώθηκαν, το θέµα πέρασε στα ψιλά. Θέλαµε να υπενθυµίσουµε το γεγονός, να καταδείξουµε τις δοκιµασίες που αναγκάστηκαν να περάσουν οι ίδιες και οι οικογένειές τους, να θυµίσουµε την άγρια διαπόµπευση που υπέστησαν από τη µεριά του κράτους.\nΠόσο σηµαντικό ρόλο πιστεύετε ότι παίζουν τα ΜΜΕ στην κατασκευή εικόνων γύρω από την πραγµατικότητα;\nΤεράστιο ρόλο! Τις περισσότερες φορές κατευθύνουν, χειραγωγούν, προδικάζουν, κατασκευάζουν, καταδικάζουν… Πληροφορούν κατά το δοκούν, συνήθως αυθαίρετα, χωρίς διασταύρωση πληροφοριών, για λόγους εντυπωσιασμού και μόνο ή για να κάνουν νούμερα ή για να εξυπηρετήσουν συμφέροντα και να τα ‘χουν καλά με τους εκάστοτε «δυνατούς». Οι εξαιρέσεις είναι ελάχιστες.\nΤι αξία έχει το θέατρο-ντοκουµέντο σήµερα;\nΕνας µεγεθυντικός φακός είναι το θέατρο-ντοκουµέντο. Σου φέρνει το γεγονός κοντά, µεγεθύνονται και αποκαλύπτονται οι λεπτοµέρειες, µπαίνουν στη βασική εικόνα, αναλύεται όλη η γκάµα, µαθαίνεις πιο πολλά, κάνεις συσχετισµούς, κατανοείς τους πραγµατικούς λόγους και όχι αυτούς που επιλέγουν να σου δείξουν. Και αυτό γίνεται χωρίς πολύχρωµα γυαλάκια και χρωµατιστές κορδέλες. Σ’ το φέρνει έτσι όπως είναι, γυµνό, χωρίς φιοριτούρες και δήθεν. Και εσύ αποφασίζεις µε ποιους θα πας και ποιους θα αφήσεις.\nΜε ποιον τρόπο δουλέψατε σκηνοθετικά µε την οµάδα Ανδροµέδα γι’ αυτή την παράσταση;\nΕδώ είχαµε να αντιµετωπίσουµε το πρόβληµα της υπόκρισης. ∆εν ήθελα να «παιχτούν» τα λόγια, δεν ήθελα να ακολουθήσουµε τον συνηθισµένο τρόπο δουλειάς. Επρεπε να δοκιµάσουµε άλλους τρόπους. Οι µαρτυρίες δεν είναι γραµµένες από θεατρικούς συγγραφείς, είναι λόγια αληθινά και έτσι πρέπει να περάσουν και στο κοινό. Επιπλέον, έπεσε και αρκετή δουλειά στον Χρήστο Κότσι που έκανε µουσική τις νύξεις, τις συναισθηµατικές εξάρσεις, τον θυµό, την οργή και την αγανάκτηση… Αλλες φορές η ηχητική ατµόσφαιρα «περπατάει» µαζί µε τις ηρωίδες, άλλες φορές τους θυµίζει πράγµατα και πρόσωπα και άλλες φορές µαλακώνει την ψυχή και το µυαλό.\nΠώς θα σχολιάζατε την άγρια δολοφονία του Ζακ Κωστόπουλου στο κέντρο της Αθήνας;\nΚαι ο Ζακ ανήκε σε αυτό που λέµε ευάλωτες κοινωνικές οµάδες, άρα εύκολο θύµα, άρα στο στόχαστρο. Βέβαια, αυτό το γεγονός κατέδειξε και την κοινωνική αγριότητα, το «αποφασίζω εγώ ποιο είναι το σωστό, δικάζω, καταδικάζω και εκτελώ». Αυτό θέλει προσοχή, γιατί αν το πάµε έτσι δεν θα µείνει τίποτε όρθιο. ∆εν γίνεται να παραβλέπουµε τις όποιες ισορροπίες επιτυγχάνουν οι γραπτοί νόµοι ενός κράτους, αλλά, προπάντων, οι ηθικοί νόµοι των ανθρώπων.\nΠώς πραγµατοποιήθηκε η έρευνα και η σύνθεση των κειµένων για την παράσταση;\nΜαζεύτηκε αρκετό υλικό προτού κατασταλάξουµε στο υπάρχον κείµενο. Πληροφορίες, συνεντεύξεις, βίντεο, βιβλία, συναντήσεις µε ανθρώπους που είχαν παρακολουθήσει από κοντά την υπόθεση. Επικοινωνήσαµε µε τη Φεµινιστική Πρωτοβουλία για την Εξάλειψη της Βίας κατά των Γυναικών, µε την πρόεδρο της ηλεκτρονικής εφηµερίδας γυναικείων δικαιωµάτων και γυναικείων θεµάτων Το Μωβ, µε δηµοσιογράφους και γιατρούς, µε την Πρωτοβουλία Αλληλεγγύης στις ∆ιωκόµενες Οροθετικές, µε δηµοσιογράφους από το Vice, µε δικηγόρο από την Οµάδα ∆ικηγόρων για τα ∆ικαιώµατα Προσφύγων και Μεταναστών, µε υπεύθυνους από τη Μονάδα Απεξάρτησης του 18 Aνω. Και εδώ πρέπει να πω ότι η παράστασή µας «Γυναίκες από χώµα» τελεί υπό την αιγίδα της Γενικής Γραµµατείας Ισότητας των Φύλων του υπουργείου Εσωτερικών.\nΜε ποιον τρόπο αυτές οι ιστορίες γίνονται κοµµάτι µε κοινωνική παρακαταθήκη;\nΞέρουµε ότι εδώ και χρόνια οι πληροφορίες και οι εικόνες είναι πολλές και συνεχόµενες. Ξέρουµε επίσης ότι οι συνθήκες διαβίωσης και επιβίωσης είναι πάρα πολύ επίπονες και απαιτητικές. Οι πολλές ώρες εργασίας φέρνουν περισσότερη κούραση, αποµόνωση, ενώ η επικοινωνία και οι σχέσεις των ανθρώπων έχουν δυσκολέψει… Αρα η συλλογική µνήµη έχει τραυµατιστεί, είναι όλο ρωγµές που χάσκουν… Οσο για το εάν έχουν αλλάξει τα πράγµατα; Ολος ο προηγούµενος αιώνας ήταν γεµάτος από άγριους πολέµους και απάνθρωπη βία, µετακινήσεις πληθυσµών και λαών, πείνα, δυστυχία και κακουχίες ανθρώπων, συναρπαστικές ανακαλύψεις στην ιατρική, τη µηχανική, την καινούργια διαδικτυακή πραγµατικότητα, ταξίδια σε άλλους πλανήτες, συνεχείς εκρήξεις στην τέχνη του χορού, του θεάτρου, της µουσικής, της ζωγραφικής, της συγγραφής. Σπουδαίοι άνθρωποι, σπουδαίες οµάδες ανθρώπων µεγαλούργησαν. Αραγε πλέον όλα αυτά τα «κέρδη» τοκίζονται προς όφελός µας, γίναµε προσεκτικοί στη µη επανάληψη λαθών, βλέπουµε το φως µπροστά µας;\nΠρεμιέρα: 5/10, Πολυχώρος Vault


Ολλανδία: Διαμαρτυρία για τα φοιτητικά δάνεια με τους μαθητές να περιπλανιούνται σαν “φαντάσματα χρέους” - SuperGreeks\nΑναφέραμε χθες στο supergreeks.eu το τεράστιο πρόβλημα που έχει δημιουργηθεί με τα φοιτητικά δάνεια στην Ολλανδία. Στο πλαίσιο αυτό χθες το απόγευμα οι φοιτητές του Άμστερνταμ διαδήλωσαν στην πανεπιστημιούπολη Uilenstede χρησιμοποιώντας σεντόνια για να κινούνται ως «φαντάσματα χρέους» και να επιστήσουν την προσοχή των υπευθύνων στα υψηλά χρέη που πολλοί από αυτούς έχουν αποκτήσει από τις σπουδές τους. Η διαμαρτυρία αποτελεί μέρος της καμπάνιας #NietMijnSchuld.\nΜαθήματα Ολλανδικών στο Λέιντεν\nΟι φοιτητές περιπλανήθηκαν μέσα και γύρω από την πανεπιστημιούπολη μεταξύ 5:00 μ.μ. και 6:00 μ.μ. «Οι εικόνες είναι εμφανείς», λέει ο Pieter van Rossum, πρόεδρος της φοιτητικής ένωσης του Πανεπιστημίου VU. «Το φοιτητικό χρέος θα μας στοιχειώσει για όλη μας τη ζωή, σαν ένα φάντασμα. Περιπλανιόμαστε εδώ για να προετοιμάσουμε τους φοιτητές για αυτό. Και αυτοί φοβούνται ήδη το φάντασμα του χρέους! “\nΕίναι μια παιχνιδιάρικη δράση για μια σοβαρή υπόθεση, λέει ο Van Rossum. «Θέλουμε να μιλήσουμε με τους μαθητές στην πανεπιστημιούπολη και να τους αφυπνίσουμε. Αλλά στο βάθος αγωνιζόμαστε για μια βασική επιχορήγηση που επιτρέπει σε κάθε φοιτητή να αποφοιτήσει χωρίς χρέη. “\nΝωρίτερα φάνηκε ότι η πλειοψηφία του Σώματος θέλει να προσαρμόσει το σύστημα δανείων, έτσι, ώστε οι φοιτητές να αποφοιτήσουν με χαμηλότερο χρέος σπουδών. Ωστόσο, καμία από τις προτάσεις δεν φτάνει, λέει ο Van Rossum. «Είναι καλό που τα πολιτικά κόμματα επικρίνουν το σύστημα δανείων, αλλά τα εναλλακτικά σχέδια εξακολουθούν να μην διασφαλίζουν την αποφοίτηση χωρίς χρέη. Δεν είναι αρκετή η επέκταση της συμπληρωματικής επιχορήγησης ή η κατάργηση ορισμένων επιδομάτων”.\nΟ ίδιος ο Van Rossum εξακολουθεί να καλύπτεται από το βασικό πρόγραμμα επιχορηγήσεων, επειδή άρχισε να σπουδάζει το 2014. «Το φοιτητικό μου χρέος δεν ήταν τόσο ανησυχητικό. Αλλά με τα σημερινά δεδομένα είναι. “Ένας στους τέσσερις μαθητές καταλήγει με χρέος άνω των 40.000 ευρώ, λέει. «Και ένας μέσος φοιτητής δανείζεται 700 ευρώ το μήνα. Υπολογίστε που μπορεί να φτάσει κάθε χρόνο. Πληρώνουν μέχρι τη σύνταξή τους”\nΟ δανεισμός των 700 ευρώ το μήνα, φαίνεται μεγάλος αλλά ο Van Rossum λέει: «Τα ενοίκια αυξάνονται, πρέπει να πληρώσεις τα δίδακτρα και τα βιβλία σου και στη συνέχεια πρέπει επίσης να φας για να μείνεις ζωντανός. Είναι αδύνατο να μελετήσεις, να εργαστείς για να αναπτύξεις τον εαυτό σου, χωρίς να δημιουργήσεις ένα τεράστιο χρέος. “\nΔιαβάστε και για τα καλύτερα πανεπιστήμια της Ολλανδίας (2020)


Θεοδωράκης: Ποιος δεν θέλει το Βαρβάκειο σχολείο; | iefimerida.gr\nΘΑ ΦΕΡΕΙ ΤΗΝ ΟΡΙΑΚΗ ΚΑΤΑΣΤΑΣΗ ΠΟΥ ΕΠΙΚΡΑΤΕΙ ΣΤΗ ΒΟΥΛΗ\nΣταύρος Θεοδωράκης (Φωτογραφία: INTIMEnews)\nΤον προβληματισμό του για τις κενές ώρες στο Βαρβάκειο πειραματικό σχολείο εκφράζει ο Σταύρος Θεοδωράκης.\nΟ επικεφαλής του Ποταμιού περιγράφει την οριακή κατάσταση που επικρατεί στο πρότυπο σχολείο και την απόγνωση των γονέων, ενώ καταγγέλλει την απραξία από την πλευρά της Πολιτείας.\nΜάλιστα, δηλώνει ότι το Ποτάμι θα φέρει το θέμα στην Βουλή.\nΓνωστό το μένος κάποιων για τα πρότυπα και πειραματικά σχολεία. Αντί να προσπαθήσουμε να τα πληθύνουμε – αυτό τους πρότεινα στην Βουλή – αυτοί θέλουν να τα ισοπεδώσουν. Έτσι η σχολική χρονιά στο Βαρβάκειο Γυμνάσιο ξεκίνησε με 63 ώρες κενά! Θα μου πείτε «συμβαίνουν αυτά στα σχολεία μας». Και πράγματι οι γονείς έδειξαν ανοχή στην αρχή. Πίστεψαν ότι «την Δευτέρα θα καλυφθούν τα κενά»… «την άλλη εβδομάδα ανυπερθέτως»... «λίγες μέρες ακόμη υπομονή»... Ανέχτηκαν και τις αναθέσεις μαθημάτων σε εκπαιδευτικούς άλλων ειδικοτήτων. Μα τώρα βλέπουν ότι τελειώνει ο Οκτώβριος και στο σχολείο υπάρχουν ακόμη κενά 26 ωρών εκ των οποίων 16 ώρες μαθηματικών!\nΒαρβάκειο πειραματικό σχολείο


Η αιμοδοσία θα πραγματοποιηθεί την Δευτέρα 16-5-2022 στο Αστυνομικό Μέγαρο Θεσσαλονίκης, ώρες 09:00-13:00.\nΠρωταρχικός μας στόχος είναι η αύξηση των τακτικών αιμοδοτών και η κάλυψη των αναγκών των μελών μας για αίμα.\nΜην ξεχνάμε ότι η στήριξη της Τράπεζας Αίματος της ΕΑΥΘ είναι μια απόφαση που μπορεί να αποβεί κρίσιμη σε κάποια δύσκολη στιγμή της υγείας μας ή κάποιου στενού συγγενή μας. Λίγα λεπτά αρκούν για να αλλάξει η ζωή ενός ανθρώπου, ίσως και η δική μας. Γι’ αυτό η αιμοδοσία πρέπει να γίνει στάση ζωής για όλους μας, ως μια σημαντική πράξη αγάπης κι αλληλεγγύης.\nΘεσσαλονίκη, 20 Απριλίου 2022\n-Για την ΕΑΥΘ-\n-Για την ΕΑΚΜ-


ΓΙΩΡΓΟΣ ΛΙΑΓΚΑΣ – 24ωρο\nTag: ΓΙΩΡΓΟΣ ΛΙΑΓΚΑΣ\nΤο πρωινό: Κάγκελο η Σκορδά με την on air αποκάλυψη για τον Λιάγκα!\n11:46 / MEDIA\nΈμεινε άναυδη η Φαίη Σκορδά με την αποκάλυψη που έγινε στο πρωινό για τον Γιώργο Λιάγκα! Ο Νίκος Κοκλώνης ήταν στο πάνελ του πρωινού και αποκάλυψε την ώρα που αναφέρθηκε στο βίντεο κλιπ του Κωστή Μαραβέγια που γυρίστηκε στην Κούβα, πλάνα …\n"Ο Λιάγκας είναι παρουσιαστής και τώρα κριτής σε χορό. Είδες Γιώργακη; Έτσι κι εγώ παίζω στο θέατρο"!\n13:26 / MEDIA\nΑπίστευτη δήλωση-απάντηση στον Γιώργο Λιάγκα! Η Τέτα Καμπουρέλη περιμένει στη γωνία τον Γιώργο Λιάγκα, μετά τις δηλώσεις που είχε κάνει ο δημοσιογράφος γι’ αυτήν. Με την πρώτη ευκαιρία, λοιπόν, η Τέτα… ξεπλήρωσε τον λογαριασμό με το ίδιο νόμισμα: «Ο Γιώργος Λιάγκας που …\n10:53 / MEDIA\nΗ Ευρυδίκη Βαλαβάνη έκανε παιχνίδια στον Γιώργο Λιάγκα... «Πες μου αν το κούνησα αυτή τη φορά!» είπε η Ευρυδίκη Βαλαβάνη στον Γιώργο Λιάγκα προκαλώντας τα σχόλια του για το κούνημα της. «Είναι πολύ έξυπνο αυτό που φοράς γιατί και εγώ να το …\n14:20 / MEDIA\nΟ Σπύρος Μπιμπίλας γιόρτασε τα γενέθλιά του με αγαπημένους του φίλους και μάλιστα είπε στην κάμερα της εκπομπής “Φτιάξε καφέ να στα πω” ότι είχε καλέσει και τον Γιώργο Λιάγκα. Ο Κώστας Βενετσάνος, από την πλευρά του, αποκάλυψε πως το ποσό …\nΈξαλλος ο Αλέρτας με τον Λιάγκα: «Μόνο εγώ ήμουν άσχετος από το χορό; Γιατί στοχοποιεί εμένα;»\n10:47 / MEDIA\nΟ Διονύσης Αλέρτας μίλησε ανοιχτά για όλα όσα τον ενόχλησαν στα λεγόμενα του Γιώργου Λιάγκα όταν ο τελευταίος τον έκρινε κατά τη διάρκεια της παραμονής του pastry chef στο Dancing with the stars 6. Στο τελευταίο σου ποστάρισμα φάνηκε να κάνεις …\n13:58 / LIFESTYLE\nΗ Ελένη Μενεγάκη έδειξε on air μία φωτογραφία όταν ήταν μαθήτρια. Με αφορμή την κατάργηση της σχολικής ποδιάς από το Υπουργείο Παιδείας, σαν σήμερα το 1982, η Ελένη έδειξε μία φωτογραφία της, την οποία την είδαμε να φορά ποδιά και ανάμεσα …\nΆστραψε και βρόντηξε ο Αλέρτας: «Παραμύθια του Λιάγκα, δεν…»!\n12:51 / MEDIA\nΟ Διονύσης Αλέρτας αποχώρησε από το Dancing with the stars και τα έχωσε στον Λιάγκα για την κριτική του! «Δεν περπάταγα αυτά είναι παραμύθια του Λιάγκα! Μια χαρά κουνιόμουνα, απλά δεν κουνιόμουν πολύ… Εντάξει ήταν υπερβολικός ο Λιάγκας! Όταν έχεις δει …\n14:38 / MEDIA\nΤα δημοσιεύματα έκαναν έξω φρενών την Βίκυ Κάβουρα. Από την περασμένη Παρασκευή η Βίκυ Κάβουρα και ο Γιώργος Λιάγκας βρίσκονται μαζί στο ίδιο πλατό, εκείνο του Dancing with the Stars. Εκείνος από τη θέση του κριτή και εκείνη ως διαγωνιζόμενη στο …\n12:36 / MEDIA\nΗ Μαρία Κορινθίου εντυπωσίασε στην πρεμιέρα του dancing with the stars! Στην πρεμιέρα του σόου ήταν τόσο ο σύζυγός της, Γιάννης Αϊβάζης όσο και η κορούλα της, Ισμήνη. Η Μαρία είπε: «Ο Γιάννης μου είπε «γερά», μου είπε διάφορα, αλλά δε θέλω …\n13:14 / MEDIA\nΟ Γιώργος Λιάγκας πήρε χθες τη θέση του στην κριτική επιτροπή του Dancing with the stars. Λίγο αμήχανος, αλλά μελετημένος, ο Γιώργος Λιάγκας κάθισε το βράδυ της Παρασκευής στην τέταρτη θέση των κριτών του Dancing with the stars αναλαμβάνοντας να δώσει …


Τα πιο μοντέρνα σανδάλια για το καλοκαίρι του 2019 – δες τις προτάσεις μας! | Blog epapoutsia.gr\nΌπως κάθε χρόνο, έτσι και φέτος, στο Fashion Week στο Παρίσι παρουσιάστηκαν δημιουργίες, οι οποίες θα κυριαρχήσουν αυτή τη σεζόν. Αυτό που κίνησε το ενδιαφέρον ήταν οι προτάσεις με σανδάλια για το καλοκαίρι του 2019. Ετοιμάσαμε για σένα έναν οδηγό με μοντέρνα σανδάλια και προτάσεις που αναφέρονται στις πιο πρόσφατες τάσεις.\nΜεγάλο come back των φτερών\nΧνουδωτά φτερά, που μέχρι τώρα τα συνδέαμε κυρίως με τα τρελά χρόνια 20’., επανέρχονται με διπλάσια δύναμη! Τον Ιανουάριο κυκλοφόρησαν στην πασαρέλα ως στολίδια των δερμάτινων σανδαλιών με ογκώδη όψη, στα πλαίσια της επίδειξης μόδας του οίκου Valentino. Είναι μια λεπτομέρεια που προσθέτει θηλυκότητα και στυλ στα καλοκαιρινά σανδάλια. Τα παπούτσια με ψηλά τακούνια, χάρη στα φτέρα, γίνονται πιο χαριτωμένα και σίγουρα πρωτότυπα. Τα γυναικεία καλοκαιρινά σανδάλια με μια τόσο ασυνήθιστη λεπτομέρεια συνδυάζονται με απλά ρούχα, σε οποιοδήποτε χρώμα.\nΜοντέρνα καλοκαιρινά σανδάλια με λεπτομέρεια το κόσμημα\nΣατέν παπούτσια με λεπτομέρειες από διαμαντένια κοσμήματα, προωθήθηκαν για πρώτη φορά από την Μαρία Αντωνίνα, όταν τα πρωτοφόρεσε στους κήπους των Βερσαλλιών. Σήμερα, οι σχεδιαστές Dolce&Gabbana μας τα προσφέρουν ως γυναικεία σανδάλια για το καλοκαίρι του 2019. Οι σχεδιαστές με προϊόντα υψηλής ποιότητας όπως οι Guess, Baldowski ή Menbur, γρήγορα είδαν αυτή την τάση και την χρησιμοποίησαν στις κολεξιόν τους. Τα παπούτσια με λεπτομέρεια τα κοσμήματα, συνδυάζονται τέλεια με πλεκτά καλσόν ή τσάντες tweed. Μη φοβάσαι να τα συνδυάσεις με vintage ρούχα, διότι θα κυριαρχήσουν την ερχόμενη σεζόν.\nΚαλοκαιρινά σανδάλια με κορδέλες\nΌσο πιο πολλά διακοσμητικά στοιχεία τόσο το… καλύτερο! Οι κορδέλες κυριάρχησαν στις πασαρέλες των σχεδιαστών όπως Celine, Valentino ή Marc Jacobs. Στην περίπτωση των ρούχων, τεράστιες κορδέλες αντικατέστησαν ακόμη και μπλούζες και φούστες! Ομοίως με τα σανδάλια είναι καλό η κορδέλα να φαίνεται στο πόδι από απόσταση. Τέτοια παπούτσια συνδυάζονται με γεωμετρικά σχέδια ρούχων σε έντονα χρώματα\nΕάν θέλεις να ακολουθήσεις αυτή την τάση – μην μπερδέψεις την κορδέλα με την κορδελίτσα. Η κορδέλα, σύμφωνα με τα λόγια των Valentino και Celine, αυτή τη σεζόν πρέπει να είναι μεγάλη και αποτελεσματική!\nΠέδιλα με κρόσια για το καλοκαίρι από το “The Great Gatsby”\nΕκτός από τα εντυπωσιακά φτερά, στις πασαρέλες είδαμε φούντες, αλλά όχι σαν αυτές που σχετίζονται με την Άγρια Δύση, αλλά με την μόδα της δεκαετίας του 1920. Η δεκαετία αυτή ταυτίζεται με την ταινία ”The Great Gatsby”. Οι διάσημοι οίκοι μόδας, όπως οι Gucci, Chanel ή Saint Laurent στις καινούριες κολεξιόν εμπνεύστηκαν έντονα από αυτή την εποχή. Η τάση φούντας μπορεί να παρατηρηθεί και στα σχέδια διαφόρων σχεδιαστών, όπως η Eva Minge. Τα σανδάλια με φούντες μπορείς να τα συνδυάσεις καλύτερα με βελούδινα ή sequin φορέματα, αντί με σουέτ σακάκια.\nΘέλεις να νιώσεις κομψή και trendy; Βρες αυτό, που θα δώσει χαρακτήρα σε κάθε καλοκαιρινή σου εμφάνιση – δηλαδή καλοκαιρινά σανδάλια με τις πιο μοντέρνες λεπτομέρειες. Στο epapoutsia.gr ετοιμάσαμε για σένα μια σειρά από μάρκες που χρησιμοποιούν τις τελευταίες τάσεις παπουτσιών στα σχέδια τους!\nΠοια παπούτσια ταιριάζουν με το παντελόνι κολάν; 5 μοντέρνα tips & tricks\nαθλητικά και πάνινα παπούτσια


Πανεύκολο νηστίσιμο σάμαλι – foodaholics.gr\nΑρχική σελίδα Πανεύκολο νηστίσιμο σάμαλι\n1 κιλό σιμιγδάλι χονδρό\n475 γρ ζάχαρη\nΑναμειγνύουμε το σιμιγδάλι με την ζάχαρη.\nΠροσθέτουμε την μαστίχα που έχουμε διαλύσει μαζί με λίγη ζάχαρη, το νερό και ανακατεύουμε καλά.\nΤο απλώνουμε σε καλά λαδωμένο ταψί 38×28 εκατοστών.\nΧαράζουμε κομμάτια και στο κέντρο από κάθε κομμάτι βάζουμε ένα ασπρισμένο αμύγδαλο.\nΌσο το γλυκό είναι καυτό σιροπιάζουμε με χλιαρό σιρόπι.


Ολοκληρώθηκαν με επιτυχία τα έργα του Οργανισμού Ανοιχτών Τεχνολογιών στο Google Summer of Code 2017 – GreekInformatics\nGreekInformatics Διάφορα Ολοκληρώθηκαν με επιτυχία τα έργα του Οργανισμού Ανοιχτών Τεχνολογιών στο Google Summer of Code 2017\nΣτο φετινό Google Summer of Code συμμετείχαν 201 οργανισμοί από 72 χώρες και 1318 φοιτητές σε εκατοντάδες έργα ανοιχτού κώδικα. Ο Οργανισμός Ανοιχτών Τεχνολογιών (ΕΕΛΛΑΚ, eellak.gr) συμμετείχε με 4 έργα ανοιχτού κώδικα, και οι τέσσερις φοιτητές αξιολογήθηκαν θετικά για το συνολικό τους έργο κατά την διάρκεια του GSoC.\nΤα 4 έργα ανοιχτού κώδικα του Οργανισμού Ανοιχτών Τεχνολογιών, τα οποία αναπτύχθηκαν στο πλαίσιο του GSoC 2017 είναι τα εξής:\n1. Open Source Δι@υγεια\nΤο έργο είχε ως στόχο να βελτιώσει τον ανοιχτό κώδικα στον οποίο βασίστηκε η Δι@υγεια. Στο πλαίσιο του GSoC, υλοποιήθηκαν βελτιώσεις στην κωδικοποίηση των αποφάσεων και εφαρμόστηκε το πρωτόκολλο Blockchain έτσι ώστε να διασφαλιστεί η διαφάνεια στο χειρισμό των εγγράφων.\nΣχεδιάστηκαν RDF Schema για τις αποφάσεις που θα αναρτώνται στην Διαύγεια. Με τη υλοποίηση αυτών των RDF schema εκτός από την σημαντική εξοικονόμηση αποθηκευτικού χώρου (σε σύγκριση με την τρέχουσα μορφή αρχείων pdf) επιτυγχάνεται και η διασύνδεση των δεδομένων ως Ανοιχτά Συνδεδεμένα Δεδομένα [link].\nΈγινε μετατροπή μιας ομάδας αποφάσεων σε Notation3 [link].\nΔημιουργήθηκε μια ξεχωριστή εφαρμογή nodejs, που υποβάλλει τα δεδομένα RDF στο Bitcoin Blockchain Network [link].\nVisualizer: Δημιουργήθηκε μια εφαρμογή που οπτικοποιεί τις αποφάσεις σε μορφή .n3 σε ένα web browser [link].\nRDF Store and Sparql Endpoint: Μέσω της χρήσης του Jena Apache ως RDF Store και του Fuseki Sparql Server, υλοποιήθηκε μια γραφική διεπαφή για την εξυπηρέτηση των ερωτημάτων των χρηστών [link].\n2. Greek scripts for Eczar fonts\nΤο έργο αφορούσε την υποστήριξη ελληνικών χαρακτήρων (συμπεριλαμβανομένων των πολυτονικών) στην οικογένεια γραμματοσειρών Eczar. Στα πλαίσιο του GSOC σχεδιάστηκαν ελληνικές γραμματοσειρές και για τα 5 βάρη της οικογένειας γραμματοσειρών Eczar.\nΤα αρχεία των γραμματοσειρών σε μορφή OTF & TTF μπορείτε να τα βρείτε εδώ\nΤα τελικά αρχεία των γραμματοσειρών σε μορφή Unified Font Object (UFO) εδώ.\n3. Donation – Box\nΤο έργο αφορούσε τον εκσυγχρονισμό των ηλεκτρονικών συσκευών οικονομικής ενίσχυσης “donation boxes” που έχουν αναπτυχθεί με στόχο την οικονομική ενίσχυση φορέων και έργων της Κ.ΑΛ.Ο (κοινωνικής αλληλέγγυας οικονομίας). Στο πλαίσιο του GSOC, υλοποιήθηκαν όλες οι αναγκαίες επεκτάσεις για τη δημιουργία ενός αποκεντρωμένου δικτύου donation boxes, όπου όλα τα donation boxes θα είναι διασυνδεδεμένα και θα μπορούν να διαχειρίζονται από έναν κεντρικό κόμβο.\nΠιο συγκεκριμένα υλοποιήθηκαν:\nΈνα plugin για το WordPress CMS , για την εισαγωγή δεδομένων από τον χρήστη και τον συγχρονισμό τους με την κεντρική βάση δεδομένων του DonationBox Network.\nΗ κεντρική βάση δεδομένων του DonationBox Network, και η απαραίτητη υποδομή για την υποδοχή δεδομένων από την κύρια σελίδα του\nΟ τρόπος παρουσίασης των έργων στο donation box.\nΤο Virtual Private Network στο οποίο θα είναι εγκατεστημένος ο server και η κεντρική βάση δεδομένων και θα συνδέονται όλα τα donation boxes.\n4. Mix-net implementation Zeus\nΣτόχος αυτού του έργου είναι να αντικατασταθεί η τρέχουσα υλοποίηση της mix-net της πλατφόρμας ηλεκτρονικών ψηφοφοριών Ζεύς με μια ταχύτερη υλοποίηση. Εκτός από την ηλεκτρονική ψηφοφορία, το νέο mix-net που αναπτύχθηκε στo πλαίσιo του GSOC, μπορεί να χρησιμοποιηθεί και για άλλες λειτουργίες, όπως η ανωνυμοποίηση σε έρευνες και συλλογή δεδομένων από διάφορες συσκευές IoT.\nΟ πηγαίος κώδικας όλων των έργων που αναπτύχθηκαν κατά την διάρκεια του GSoC, είναι ελεύθερα διαθέσιμος σε όλους για βελτιώσεις και επανάχρηση στο github.\nΟ Οργανισμός Ανοιχτών Τεχνολογιών( ΕΕΛΛΑΚ ), σκοπεύει να συμμετέχει στο πρόγραμμα GSoC και το 2018 ως mentor organization, και θα στηρίξει ακόμα περισσότερα έργα ανοιχτού κώδικα από φοιτητές. Δείτε για ενημέρωση στο wiki όλες τις προτάσεις του 2017.\nTo αναλυτικό πρόγραμμα της ημερίδας μπορείτε να το δείτε εδώ.


::[ Άγγελος Τσιγκρής: «Άμεση αποκατάσταση των πλημμυροπαθών σε Αιγείρα και Ακράτα…» | Άγγελος Τσιγκρής ]::\nΆγγελος Τσιγκρής: «Άμεση αποκατάσταση των πλημμυροπαθών σε Αιγείρα και Ακράτα…»\nΟ υπ. βουλευτής Αχαΐας της ΝΔ (δικηγόρος - καθηγητής Εγκληματολογίας) Άγγελος Τσιγκρής -με αφορμή τις εκτεταμένες καταστροφές που προκλήθηκαν σε Αιγείρα και Ακράτα από τις πλημμύρες των τελευταίων ημερών- έκανε την ακόλουθη δήλωση\nΟ υπ. βουλευτής Αχαΐας της ΝΔ (δικηγόρος - καθηγητής Εγκληματολογίας) Άγγελος Τσιγκρής -με αφορμή τις εκτεταμένες καταστροφές που προκλήθηκαν σε Αιγείρα και Ακράτα από τις πλημμύρες των τελευταίων ημερών- έκανε την ακόλουθη δήλωση:\n«Βιβλικές ήταν οι καταστροφές που προκλήθηκαν, από τις πλημμύρες των τελευταίων ημερών, στο μεγαλύτερο μέρος της τοπικής κοινότητας Αιγείρας από εκτροπή του χείμαρρου Θολοπόταμου.\nΟ παραλιακός δρόμος σε όλο το μήκος της τοπικής κοινότητας Αιγείρας έχει καταστραφεί.\nΌλο το παραλιακό οδικό δίκτυο του πρώην Δήμου Αιγείρας αντιμετωπίζει προβλήματα και φθορές.\nΑλλά και στην περιοχή του πρώην Δήμου Ακράτας υπήρξαν εκτεταμένες ζημιές.\nΣυγκεκριμένα, καταστράφηκε ο αρδευτικός αγωγός του ποταμού Κράθι.\nΠροκλήθηκαν πλημμύρες και καταστροφές στην αγροτική οδοποιία στις τοπικές κοινότητες της Ποροβίτσας, του Βούτσιμου και της Συλλίβαινας.\nΚατολισθήσεις και προβλήματα στο δρόμο Ακράτας - Βούτσιμου.\nΠροβλήματα στην οροφή και την ηλεκροδότηση στο δεύτερο Δημοτικό Σχολείο Ακράτας.\nΚατολισθήσεις στην Εθνική Οδό, στο ύψος της Τοπικής Κοινότητας Πλατάνου.\nΖημιές στην ηλεκτροδότηση στη Δημοτική Ενότητα Ακράτα.\nΕίναι επιτακτική ανάγκη να ανακουφιστούν άμεσα οι πληγέντες της Αιγείρας και της Ακράτας με είδη πρώτης ανάγκης, με χρηματικές ενισχύσεις και να αποζημιωθούν έγκαιρα για τις πρωτοφανείς ζημιές που υπέστησαν, ως πλημμυροπαθείς.\nΝα καταγραφούν όλες οι ζημιές που έχουν υποστεί οι επαγγελματίες και οι επιχειρήσεις στην Ανατολική Αιγιάλεια.\nΝα ανασταλεί αμέσως η πληρωμή των ληξιπρόθεσμων οφειλών των εμπόρων, επαγγελματιών και όλων των επιχειρηματιών της περιοχής που έχει πληγεί, απέναντι σε κάθε τρίτο και κυρίως στις τράπεζες, δημόσιο και ασφαλιστικούς οργανισμούς.\nΝα υπάρξει μέριμνα για τους παραγωγούς που αφανίστηκαν οι καλλιέργειές τους.\nΗ καταστροφική καταιγίδα που έπληξε την Αιγιάλεια απέδειξε για μια φορά ακόμη την αδιαφορία της Πολιτείας να λάβει τα αναγκαία μέτρα προστασίας των πολιτών και της περιουσίας τους.\nΕκφράζω τη συμπαράστασή μου στους πληγέντες και καλώ τους υπεύθυνους να αποκαταστήσουν άμεσα τις ζημιές από τη θεομηνία στην Ανατολική Αιγιάλεια και να αποζημιώσουν των πληγέντων...».


Σεισμός στην Ελασσόνα Αγοραστός Να μην ισχύσει το «βαθύ κόκκινο» για Λάρισα και Θεσσαλία | Newskamatero | Ειδήσεις και τελευταία νέα Σεισμός στην Ελασσόνα Αγοραστός Να μην ισχύσει το «βαθύ κόκκινο» για Λάρισα και Θεσσαλία\nΣεισμός στην Ελασσόνα Αγοραστός Να μην ισχύσει το «βαθύ κόκκινο» για Λάρισα και Θεσσαλία\nNα μην ισχύσουν τα μέτρα που προβλέπει το «βαθύ κόκκινο» για τη Λάρισα και τη Θεσσαλία λόγω σεισμού, ζήτησε από την κυβέρνηση ο περιφερειάρχης Θεσσαλίας κ. Κώστας Αγοραστός.\nΠΗΓΕΣ-ΦΩΤΟ-ΒΙΝΤΕΟ: onlarissa – larissanet\nΌπως τόνισε σε δηλώσεις του το πρωί της Παρασκευής, «υπάρχει μία ψυχολογία αρνητική στον κόσμο γιατί υπάρχει ο φόβος, αυτό το άγνωστο, το πρωτοφανές, αυτή η κατάσταση που βιώνουμε με τον κορωνοϊό, να μην ισχύσουν τα μέτρα για τη Θεσσαλία και τη Λάρισα από αύριο το πρωί. Νομίζω ότι αυτό είναι κατανοητό και εύλογο γιατί δε μπορούν να ισχύσουν κάτω από τέτοιες καταστάσεις αυτά τα μέτρα».\nΥπενθυμίζεται πως ήδη έχει δοθεί διήμερη παράταση για την εφαρμογή των μέτρων στη Λάρισα και ότι είναι προγραμματισμένο να ισχύσουν από τις 6 το πρωί του Σαββάτου.\nΕυρεία σύσκεψη βρίσκεται σε εξέλιξη το πρωί της Παρασκευής στην Περιφέρεια Θεσσαλίας, παρουσία του Γενικού Γραμματέα Πολιτικής Προστασίας κ. Βασίλη Παπαγεωργίου.\nΛίγο πριν τη σύσκεψη, ο περιφερειάρχης Θεσσαλίας κ. Κώστας Αγοραστός έκανε δηλώσεις τονίζοντας μεταξύ άλλων πως “πάμε σε ένα φαινόμενο που είναι πρωτόγνωρο και για την Ελλάδα πλέον κι αυτό μας δημιουργεί ανησυχία, καταλαβαίνουμε την αρνητική ψυχολογία του κόσμου. Ο φόβος είναι διάχυτος…”\nΣτήνονται σκηνές στο Πραιτώρι Ελασσόνας\nΣκηνές στο χώρο του σχολείου του Πραιτωρίου Ελασσόνας αναμένεται να στηθούν σε λίγη ώρα από κλιμάκιο του Στρατού. Αυτό ανέφερε μιλώντας στην ΕΡΤ, ο αντιδήμαρχος Ελασσόνας, κ. Γιάννης Δραγατσίκης.\n«Χθες βράδυ μας βρήκε ένα δεύτερο κακό. Δεν προλάβαμε να δούμε τον πρώτο ήρθε και ο δεύτερος. Γυρίσαμε όλα τα χωριά δεν είχαμε εγκλωβισμένους. Με το πρώτο φως της ημέρας έχουμε τηλεφωνήματα για το αν γνωρίζουμε για άλλο σεισμό. Η μεγάλη τους αγωνία είναι τα σπίτια τους για το αν μπορούν να μείνουν μέσα. Κάποια έχουν ρωγμές και κατοικούνται. Δεν ξέρουμε από δω και πέρα τι θα γίνει. Ας μείνουμε μακριά από αυτά τα κτίρια. Περιμένουμε κλιμάκιο του στρατού από την 32 ΑΚ να στήσουν σκηνές στο χώρο του σχολείου. Οι κάτοικοι ακολουθούν τις οδηγίες» είπε χαρακτηριστικά ο κ. Δραγατσίκης.\nPrevious Λάρισα Θέμα ωρών η πλήρης αποκατάσταση της θολότητας του νερού στο δίκτυο ύδρευσης Πού διανέμονται εμφιαλωμένα\nNext Α. Τσίπρας στο Θριάσιο Δεν υπάρχει σχέδιο για την αντιμετώπιση της κατάστασης video


ΓΑΤΟΣ ΜΕ ΠΕΤΑΛΑ gatospetala.blogspot.com: 13/5/2011\nΕΤΟΙΜΑΖΟΥΝ ΗΠΙΑ ΑΝΑΔΙΑΡΘΡΩΣΗ ΤΟΥ ΕΛΛΗΝΙΚΟΥ ΧΡΕΟΥΣ\nΈνα βήμα πριν δεχθούν μια ήπια αναδιάρθρωση του ελληνικού χρέους φέρονται, αναφέρει δημοσίευμα της γερμανικής εφημερίδας Die Welt, που θα εκδοθεί την Κυριακή.Ωστόσο, τη θέση αυτή, προσθέτει το δημοσίευμα, δεν φαίνεται ότι συμμερίζεται η Γαλλία και η...\nΕυρωπαϊκή Κεντρική Τράπεζα, που εκφράζουν ενστάσεις σε ένα τέτοιο ενδεχόμενο, παρά τη «δραματική επιδείνωση της κατάστασης της χώρας».\nΣύμφωνα με την εφημερίδα, που επικαλείται ανώνυμη γερμανική πηγή, η αναδιάρθρωση θα λάβει τη μορφή της επιμήκυνσης ως προς την αποπληρωμή των ελληνικών δανείων. «Βλέποντας κανείς τα τελευταία στοιχεία, είναι ξεκάθαρο ότι η κατάσταση έχει αλλάξει», δήλωσε η πηγή στη Die Welt.\nΕκπρόσωπος του γερμανικού υπουργείου Οικονομικών αρνήθηκε να σχολιάσει το θέμα. Πάντως, η Κομισιόν, μέχρι στιγμής είχε αρνητική θέση στο ενδεχόμενο αναδιάρθρωσης, εκφράζοντας φόβους για τις αρνητικές συνέπειες που θα έχει για τις ευρωπαϊκές τράπεζες.\nΑναρτήθηκε από ΓΑΤΟΣ στις 11:58 μ.μ.\nΚ. Παπούλιας: Προέχει η χάραξη μιας εθνικής στρατηγικής που θα στοχεύσει σε μια δυναμική αγροτική πολιτική\nΣτην ημερίδα που διοργάνωσε σήμερα Παρασκευή, 13 Μαΐου, η Πανελλήνια Ένωση Νέων Αγροτών (ΠΕΝΑ) με θέμα: «Αγροτική Επιχειρηματικότητα και Αγροτουρισμός» στη Τεχνόπολη του Δήμου Αθηναίων, παρευρέθηκε ο Πρόεδρος της Δημοκρατίας κ. Κάρολος Παπούλιας. Ο κ. Παπούλιας αναφέρθηκε στο γεγονός ότι η παράδοση της χώρας μας είναι άρρηκτα δεμένη με την γεωργία ενώ τόνισε ότι στην δύσκλολη αυτή οικονομική συγκυρία που διανύουμε προέχει η χάραξη μιας εθνικής στρατηγικής που θα στοχεύσει σε μια δυναμική αγροτική πολιτική.\nΑκολουθεί ολόκληρη η ομιλία του Προέδρου της Δημοκρατίας στην Ημερίδα της ΠΕΝΑ:\nΧαίρομαι ιδιαίτερα που σας συναντώ ξανά, σε αυτή την πολύ σημαντική Ημερίδα που διοργανώνετε και δίνει σε όλους μας την ευκαιρία να ενημερωθούμε για τον μέχρι τώρα απολογισμό του έργου σας, τους στόχους και τις προοπτικές των Νέων Αγροτών, τους προβληματισμούς και τα εμπόδια που ορθώνονται μπροστά σας.\nΗ παράδοση της χώρας μας υπήρξε ανέκαθεν άρρηκτα συνδεδεμένη με τον Αγροτισμό, έναν τρόπο ζωής πολύ κοπιαστικό, αλλά επίσης εξαιρετικά δημιουργικό, χάρη στο δεσμό που αναπτύσσεται ανάμεσα στον άνθρωπο και τη μητέρα γη του.\nΗ απομάκρυνση από αυτήν την παράδοση και η βαθμιαία εγκατάλειψη της προσπάθειας παραγωγής ανήκει στα βασικά αίτια της σφοδρής κρίσης που περνά η χώρα μας. Σταματήσαμε να παράγουμε, συνηθίσαμε να εισάγουμε, μάθαμε να εξαρτώμεθα από τους άλλους και σχεδόν ξεχάσαμε τις δικές μας δυνατότητες.\nΈγιναν λάθη σοβαρά, μεταξύ των οποίων και μια ανεπίτρεπτη κακοδιαχείριση πόρων, γεγονός που περιόρισε καθοριστικά τις δυνατότητές μας και έπληξε δυστυχώς τη ραχοκοκαλιά της ελληνικής οικονομίας, την Αγροτιά μας. Νέοι δρόμοι όμως μπορούν τώρα να ανοιχτούν αν υπάρξει συντονισμένη δράση και εμπνευσμένος σχεδιασμός.\nΗ ανάδειξη νέων, εναλλακτικών και βιολογικών καλλιεργειών, η συνεχής συνεργασία με τους κρατικούς φορείς και η συσπείρωση όλων των Αγροτικών Ενώσεων, η ενίσχυση της Περιφέρειας, η δημιουργία κινήτρων και η επαναφορά κυρίως του ανθρώπου στο κέντρο της προσπάθειας, μπορούν να προσελκύσουν περισσότερους νέους αγρότες. Επίσης, η καλλιέργεια από το σχολείο κιόλας μιας γνήσιας οικολογικής συνείδησης που θα επιζητεί ως φυσική επιλογή την επαφή με το περιβάλλον και τη γη, η ανάπτυξη του Αγροτουρισμού και η προώθηση της επιχειρηματικότητας γύρω από τα αγροτικά προϊόντα με την υποστήριξη των νέων μορφών τεχνολογίας, είναι κάποιες από τις επιδιώξεις μας.\nΠάνω από όλα όμως προέχει η χάραξη μιας εθνικής στρατηγικής που θα στοχεύσει σε μια δυναμική αγροτική πολιτική και που θα αποτελέσει το ασφαλές μονοπάτι πάνω στο οποίο καλούμαστε πλέον να βαδίσουμε, ιδιαίτερα ενόψει των δύο δύσκολων επόμενων χρόνων.\nΈχω ξαναπεί ότι είστε το “μέλλον της πατρίδας” μας. Δεν υπερβάλλω. Αν διεκδικήσετε αυτό που σας αναλογεί και σας αξίζει, αν αναζητήσετε την πρωτοπορία και χαράξετε νέους δρόμους εθνικής και διεθνούς συνεργασίας, θα μας κάνετε όλους περισσότερο αισιόδοξους. Στρατεύομαι και προσωπικά δίπλα σας για κάθε στήριξη στο έργο σας που αποτελεί εθνικό πλούτο.\nΗ μάχη που δίνει η χώρα για την έξοδό της από το οικονομικό τέλμα είναι και θα είναι επίμονη, συνεχής, και κάποιες φορές απρόβλεπτη. Η επόμενη μέρα όμως βρίσκεται και στα δικά σας χέρια.\nΑναρτήθηκε από ΓΑΤΟΣ στις 11:55 μ.μ.\nΕτικέτες ΑΓΡΟΤΙΚΑ, ΠΑΠΟΥΛΙΑΣ\nΤου Μπάμπη Κούτρα\nΜε το «Ζάππειο ΙΙ» που παρουσίασε ο Αντώνης Σαμαράς έδειξε πώς η πολιτική του μνημονίου δεν αποτελεί μονόδρομο για την έξοδο από την οικονομική και κοινωνική κρίση. Πρόκειται για ένα φιλόδοξο, εναλλακτικό σχέδιο που στηρίζεται στη ανάπτυξη με ενίσχυση του ιδιωτικού τομέα ο οποίος καλείται να παίξει το ρόλο της ατμομηχανής στην επανεκκίνηση της οικονομίας.\nΤο επικαιροποιημένο οικονομικό πρόγραμμα της ΝΔ μπαίνει στην δημόσια διαβούλευση σε μια δύσκολη συγκυρία.\nΑναρτήθηκε από ΓΑΤΟΣ στις 11:52 μ.μ.\nΑπολιθωμένο κεφάλι δράκου στην Κίνα\nΑπολιθώματα ζώων βρίσκονται συχνά σε όλο τον πλανήτη, όμως το απολιθωμένο κεφάλι ενός δράκου είναι ένα σπάνιο εύρημα. Στην πόλη Anshun, Guizhou, της Κίνας όμως οι αρχαιολόγοι στάθηκαν πιο τυχεροί αφού ανακάλυψαν ένα κεφάλι δράκου σε άρτια κατάσταση. Αρχικά οι επιστήμονες καθάρισαν τον πηλό από το απολίθωμα.\nΣτη συνέχεια παρατήρησαν ότι ο δράκος είχε δυο κέρατα πάνω από το κεφάλι, ενώ η μορφή του τέρατος έμοιαζε σε μεγάλο βαθμό με τα όντα των παραμυθιών και των ιστοριών. Οι κινέζικοι θρύλοι περιέχουν πολλές αναφορές σε δράκους, ενώ ο δικέρατος δράκος αποτελεί σύμβολο για τους κινέζους. Εξ ου και η ονομασία που έχουν οι κινέζοι ως «απόγονοι του δράκου».\nΤο απολίθωμα του δράκου, που βρέθηκε στην περιοχή Guanling County της πόληςAnshun, έχει μήλος 7.6 μέτρων, ενώ το κεφάλι του είναι 76 εκατοστά με λαιμό που ξεπερνάει τα 54 εκατοστά. Το κυρίως σώμα έχει μήκος 2.7 μέτρα και πλάτος 68 εκατοστά. Η ουρά φτάνει τα 3.7 μέτρα. Το κεφάλι του δράκου έχει τριγωνικό σχήμα με ένα στόμα 43 εκατοστών. Τα κέρατα – συμμετρικά μεταξύ τους- εξέχουν από το πλατύτερο τμήμα του κρανίου με μήκος 27 εκατοστά. Είναι ελαφρά κυρτά στο άκρο τους.\nΑναρτήθηκε από ΓΑΤΟΣ στις 11:47 μ.μ.\nΣΤΑ ΣΚΟΥΠΙΔΙΑ ΚΑΤΑΛΗΓΟΥΝ 1,3 ΔΙΣ. ΤΟΝΟΙ ΤΡΟΦΙΜΩΝ ΚΑΘΕ ΧΡΟΝΟ\nΣτο καλάθι των αχρήστων καταλήγουν κάθε χρόνο 1,3 δισεκατομμύρια μετρικοί τόνοι τροφίμων, που αντιστοιχεί στο ένα τρίτο της ετήσιας παγκόσμιας παραγωγής, την ώρα που 925 εκατ. άνθρωποι λιμοκτονούν και ο υποσιτισμός αποτελεί την βασική αιτία θανάτου για τουλάχιστον 5,5 εκατ. παιδιά που πεθαίνουν ετησίως, σύμφωνα με...\nπρόσφατη έκθεση του ΟΗΕ. Η έκθεση κάνει λόγο για σπατάλη και απώλεια τροφίμων, διαχωρίζοντας ωστόσο τις δύο έννοιες. Η απώλεια τροφίμων συναντάται κυρίως στις αναπτυσσόμενες χώρες, λόγω ανεπαρκούς υποδομής, χαμηλών επιπέδων τεχνολογίας και χαμηλών επενδύσεων στα συστήματα παραγωγής τροφίμων ενώ η σπατάλη είναι σύνηθες φαινόμενο στις βιομηχανικά αναπτυγμένες χώρες. Όπως, χαρακτηριστικά αναφέρει στα συμπεράσματά της, η κατά κεφαλήν σπατάλη τροφίμων ετησίως, στην Ευρώπη και τη Βόρεια Αμερική, ανέρχεται σε 95 έως 115 κιλά ενώ οι καταναλωτές στην υποσαχάρια Αφρική και τη νοτιοανατολική Ασία πετούν μόνον 6 έως 11 κιλά το χρόνο.\nΗ ανάγκη αφύπνισης του κοινού μέσα από εκστρατείες ενημέρωσης σε σχολεία αλλά και γενικότερα μέσα από πολιτικές πρωτοβουλίες που θα διδάξουν στους καταναλωτές ότι “είναι απαράδεκτο να πετάς τρόφιμα στα σκουπίδια, χωρίς λόγο” αναφέρεται ως αναγκαία λύση για την απάλειψη του φαινομένου.\nΠιο συγκεκριμένα, στις αναπτυσσόμενες χώρες προτείνεται η ενίσχυση της αλυσίδας τροφοδοσίας τροφίμων με το να υποβοηθηθούν οι μικροί αγρότες για να συνδεθούν απευθείας με τους αγοραστές αλλά και μεγαλύτερες επενδύσεις στις υποδομές, τη μεταφορά την επεξεργασία και τη συσκευασία.\nΣε άλλο σημείο της έκθεσης επισημαίνεται ότι οι καταναλωτές πρέπει να αποκτήσουν συνείδηση ότι, δεδομένης της περιορισμένης διαθεσιμότητας των φυσικών πόρων, είναι πιο αποτελεσματικό να περιορίζεις την απώλεια από το να αυξάνεις την παραγωγή των τροφίμων για να θρέψεις έναν παγκόσμιο πληθυσμό που ολοένα αυξάνεται.\nΤα συμπεράσματα της έκθεσης, την οποία παρήγγειλε ο Οργανισμός Τροφίμων και Γεωργίας του ΟΗΕ (FAO) στο Σουηδικό Ινστιτούτο Τροφίμων και Βιοτεχνολογίας, θα παρουσιαστούν στο διήμερο διεθνές συνέδριο «Εξοικονομείστε Τρόφιμα!», που ξεκινά τη Δευτέρα 16 Μαΐου, στο Ντίσελντορφ της Γερμανίας, στο πλαίσιο της εμπορικής έκθεσης της διεθνούς βιομηχανίας συσκευασίας Interpack 2011.\nΑναρτήθηκε από ΓΑΤΟΣ στις 10:57 μ.μ.\nΕτικέτες ΟΗΕ, FAO\nΑναρτήθηκε από ΓΑΤΟΣ στις 10:46 μ.μ.\nΒΟΛΕΣ ΤΣΙΠΡΑ ΚΑΤΑ ΤΟΥ ΠΡΟΓΡΑΜΜΑΤΟΣ ΙΔΙΩΤΙΚΟΠΟΙΗΣΕΩΝ\nΤην απόλυτη αντίθεσή του στην «εκποίηση» της δημόσιας περιουσίας εξέφρασε ο πρόεδρος του Συνασπισμού Αλέξης Τσίπρας, μιλώντας σε ημερίδα του κόμματός του για την «νεοφιλελεύθερη επίθεση στον δημόσιο τομέα, τη δημόσια περιουσία και τους εργαζόμενους». Ο κ. Τσίπρας αν και...\nεξέφρασε αμφιβολίες κατά πόσο η κυβέρνηση θα καταφέρει να υλοποιήσει το πρόγραμμα ιδιωτικοποιήσεων για να συγκεντρώσει 50 δισ. ευρώ που προβλέπεται από το Μνημόνιο, είπε ότι αν τελικά υλοποιηθεί, η Ελλάδα θα έχει μια παγκόσμια πρωτοτυπία, δηλαδή θα είναι ίσως το μοναδικό κράτος με μηδενική ιδιοκτησία.\nΟ Συνασπισμός, είπε ο κ. Τσίπρας, έχει επισημάνει ότι αυτή η εξέλιξη θα είναι πιο οδυνηρή και πιο επιζήμια για τη χώρα από το Μνημόνιο κι όσα έχουν επιβληθεί μέχρι σήμερα.\nΑν ξεπουληθούν, όπως είπε ο κ. Τσίπρας, και μάλιστα έναντι ευτελούς τιμήματος στρατηγικής σημασίας δημόσιοι οργανισμοί, όπως η ΔΕΗ, ο ΟΠΑΠ, φιλέτα δημόσιας γης, τράπεζες, είναι εξαιρετικά δύσκολο να ανακτηθούν στις επόμενες δεκαετίες, είπε ο κ. Τσίπρας.\nΕπιπλέον, ο πρόεδρος του ΣΥΝ εξέφρασε τη βεβαιότητα ότι αυτή η διαδικασία θα είναι μήτρα νέων τεράστιων σκανδάλων που μπροστά τους, όπως εκτίμησε, τόσο το Βατοπαίδι όσο και η Siemens θα ωχριούν.\nΟ κ. Τσίπρας είπε ότι οι έως τώρα ιδιωτικοποιήσεις δεν ωφέλησαν την οικονομία και εξέφρασε φόβους ότι ιδιαίτερα η ιδιωτικοποίηση της ΔΕΗ θα προκαλέσει μεγάλα κοινωνικά προβλήματα.\nΣτόχος της αριστεράς, σύμφωνα με τον κ. Τσίπρα, είναι να αποτραπεί το σχέδιο ιδιωτικοποιήσεων μέσα από ένα κίνημα ευρύτατο, με τα συνδικάτα, τους καταναλωτές του πολιτικούς και κοινωνικούς φορείς που αντιλαμβάνονται το αδιέξοδο.\n«Τεχνητού χαρακτήρα εκφοβισμοί, τεχνητού χαρακτήρα σχέδια οικονομικής τρομοκρατίας, όπως αυτά που ακούγονται ότι θα καθυστερήσουν τεχνητά τη δόση και τις συντάξεις και τους μισθούς για να τρομοκρατήσουν τον κόσμο, τους λέμε από τώρα, ότι αν το επιχειρήσουν, θα έχουν ακριβώς τα αντίθετα αποτελέσματα» συμπλήρωσε ο πρόεδρος του ΣΥΝ.\nΑναρτήθηκε από ΓΑΤΟΣ στις 10:42 μ.μ.\nΜονοκομματική κυβέρνηση θέλει ο Μειμαράκης\nΟ ΠΡΩΗΝ ΥΠΟΥΡΓΟΣ ΕΚΑΝΕ ΑΚΟΜΗ ΜΙΑ ΔΗΛΩΣΗ\nΚατά των κομματικών συμπράξεων σε κυβερνητικό επίπεδο και υπέρ των αυτοδύναμων κυβερνήσεων τάχθηκε ο βουλευτής της ΝΔ, Βαγγέλης Μειμαράκης μιλώντας σε εκδήλωση του Ινστιτούτου Δημοκρατίας Κ. Καραμανλής με θέμα "Περισσότερη Ευρώπη: η πρωτοβουλία των Ευρωπαίων Πολιτών ".\n«Εγώ είμαι από αυτούς που πιστεύουν στις ομοιογενείς κυβερνήσεις, στις αυτοδύναμες κυβερνήσεις και για αυτό είμαι υπέρ της ενισχυμένης αναλογικής. Να ξέρετε ότι ανησυχώ πολύ για το μέλλον του τόπου και για το πως μπορούμε να προχωρήσουμε χωρίς ομοιογενείς κυβερνήσεις και την κομματική σύμπραξη σε κυβερνητικό επίπεδο» τόνισε ο κ. Μεϊμαράκης. Όπως σημείωσε «ο μεγάλος μας αντίπαλος είναι η αδιαφορία και η αποχή. Πρέπει να ξεσηκώσουμε όλους όσους κάθονται στον καναπέ».\nΑναφερόμενος εμμέσως στην πρόσφατη αντιπαράθεσή του με στελέχη του ΛΑ.Ο.Σ, ο κ. Μεϊμαράκης τόνισε ότι «ο πολιτικός διάλογος όλο και πέφτει σε επίπεδο» και πρόσθεσε: «Ως πρόεδρος του Ινστιτούτου Κ. Καραμανλής θα σέβομαι και θα τηρώ με τη συμπεριφορά μου τους κανονισμούς και το καταστατικό, αλλά όταν έχω απέναντί μου έναν αλήτη, θα ρίχνω το επίπεδό μου για να μπορέσω να αντιπαρατεθώ... Αν οι σοβαροί, οι συνετοί, οι έντιμοι και οι ηθικοί, ανεξάρτητα από ιδεολογίες δεν ξεσηκωθούν, τότε θα κυριαρχήσουν όλοι εκείνοι που συμπεριφέρονται με αυτόν τον τρόπο», σημείωσε ο κ. Μεϊμαράκης.\nΓ. Παπαρήγα: Το σύστημα δεν εμπιστεύεται Παπανδρέου- Σαμαρά, δοκιμάζει Καρατζαφέρη\n«Η γνώμη μου είναι ότι το σύστημα δεν είναι ικανοποιημένο από τα ηγετικά πρόσωπα που καλούνται να κάνουν τη συναίνεση», «δεν εμπιστεύεται ούτε τον κ. Παπανδρέου ούτε τον κ. Σαμαρά», και γι΄ αυτό «δοκιμάζει» τον Γ. Καρατζαφέρη, δήλωσε η Γενική Γραμματέας του ΚΚΕ Α. Παπαρήγα. Ερωτηθείσα εάν βλέπει και άλλα πρόσωπα να διεκδικούν την πρωθυπουργία, απάντησε «ενδεχομένως».\nΜιλώντας η κ. Παπαρήγα στο ραδιόφωνο «Real news» και στον Ν. Χατζηνικολάου προσέθεσε ότι «ο λαός δεν πρόκειται να δει καλύτερες μέρες, είτε αλλάξει ο πρωθυπουργός, είτε δημιουργηθεί κυβέρνηση από τεχνοκράτες είτε φύγουν ορισμένοι πολιτικοί που έχουν χάσει το κύρος τους. Επιδιώκεται και μια μεταμφίεση του πολιτικού συστήματος για την έξωθεν καλή μαρτυρία, να καλλιεργήσουν αυταπάτες. Πέρα απ' αυτό πιστεύουμε ότι γίνεται μια προσπάθεια να γίνει συναίνεση για να είναι πιο ισχυρή η γραμμή διαχείρισης».\nΣτο ερώτημα για τις εξελίξεις, πιθανό ανασχηματισμό, εκλογές, ή είσοδο στελεχών από άλλους πολιτικούς χώρους στην κυβέρνηση, η Γ.Γ του ΚΚΕ, απάντησε:\n«Όλα είναι πιθανά, εδώ όμως μπαίνει το αντικειμενικό, τι χρειάζεται το σύστημα. Τώρα χρειάζεται συναίνεση, όμως αυτή η συναίνεση θα προχωρήσει μέσω επιλογών κάποιων ανθρώπων. Στο μυαλό του κ. Παπανδρέου δεν μπορώ να είμαι. Νομίζω ότι καλλιεργείται το έδαφος για συμμετοχή προσωπικοτήτων, αλλά πως θα υλοποιηθούν όλα αυτά, εδώ μπαίνει και ο υποκειμενικός παράγοντας. Έχω την αίσθηση ότι αυτοί το σύστημα δεν εμπιστεύεται ούτε τον κ. Παπανδρέου ούτε τον κ. Σαμαρά, αυτή είναι η αίσθησή μου».\nΚατά την κ. Παπαρήγα «είναι ολοφάνερο ότι αυτή τη στιγμή ο επιχειρηματικός κόσμος επιθυμεί συναίνεση. Για ποιο λόγο; Γιατί τα μέτρα που θα έρθουν και από δω και μπρος θα είναι τόσο σκληρά, που χρειάζεται πια να μην είναι ένα κόμμα που παίρνει την ευθύνη και όλοι οι άλλοι να αντιπολιτεύονται. Βεβαίως η αντιπολίτευση δεν γίνεται από την ίδια μπάντα, πολύ διαφορετικά είναι τα δικά μας όχι από τα όχι της ΝΔ. Επιδιώκουν αυτή τη συναίνεση. Τώρα η συναίνεση για να επιτευχθεί στο πολιτικό επίπεδο πρέπει να έχει προετοιμαστεί ο λεγόμενος υποκειμενικός παράγοντας και φαίνεται ότι ο κ. Σαμαράς δεν θέλει να δημιουργήσει τους όρους αυτής της συναίνεσης προ των εκλογών».\nΜίλησε μάλιστα η κ. Παπαρήγα και για «δοκιμασία» του Γ. Καρατζαφέρη...\n«Βεβαίως είναι τακτική και το ίδιο γίνεται και με το ΠΑΣΟΚ. Χωρίς πάλι να είναι σίγουρο ότι μπορούν να τα βρουν. Με αυτή την έννοια εμείς έχουμε προβλέψει ότι μπορεί να περάσουμε και σε φάση πολιτικής αστάθειας και ορισμένων άλλων ανακατατάξεων. Γι' αυτό δοκιμάζουν και το ρόλο του κ. Καρατζαφέρη. Βεβαίως η προτίμηση είναι ΠΑΣΟΚ και ΝΔ. Δεν θέλουν μία κυβέρνηση που θα είναι ένα ας πούμε κόμμα εξουσίας, ένα σχετικά μεγάλο κόμμα, με ένα μικρότερο, γιατί ξέρουν ότι θα υπάρχουν τυχοδιωκτισμοί από την πλευρά του μικρότερου, εκβιασμοί κτλ. Επομένως προτιμούν τα δύο κόμματα και μπορεί να τραβήξουν οπωσδήποτε και τον κ. Καρατζαφέρη και δεν ξέρω και ποιους άλλους».\nΑναφερόμενη στα επεισόδια στο κέντρο της Αθήνας, η κ. Παπαρήγα δήλωσε ότι «κατά τη γνώμη μας τίποτα δεν γίνεται αυθόρμητα, το αυθόρμητο κρατάει μια δυο μέρες. Θα σας πω όμως όταν ένα πρόβλημα σαπίσει, τότε πραγματικά γίνεται και πιο δύσκολη η λύση του. Γιατί φαινομενικά τώρα η μόνη λύση είναι η καταστολή. Όλοι ζητάνε έξω από κάθε σπίτι να υπάρχει αστυνομία, δεν λύνεται το πρόβλημα. Το πρόβλημα είναι πολύ βαθύ, πραγματικά εμείς αυτές τις μέρες ξαναμελετάμε και θα επανέλθουμε με θέσεις και προτάσεις, γιατί βλέπουμε ότι και αυτά που μέχρι τώρα λέγαμε εμείς -έτσι όπως δεν έχει γίνει τίποτα- είναι ανεπαρκή. Μία λύση πρέπει να αποκλείσουμε: Τη βεντέτα ανάμεσα στους Έλληνες και τους ξένους. Μακάρι να μπορούσαν να γίνουν κοινές επιτροπές Ελλήνων και ξένων να αντιμετωπίσουν το οργανωμένο έγκλημα είτε προκαλείται από Έλληνες είτε από ξένους. Δεν σημαίνει ότι ο ξένος είναι αθώος και ο Έλληνας υπεύθυνος και αντίθετα. Αυτό θα ήταν ζωτικό ζήτημα, όχι ότι θα έλυνε το πρόβλημα».\nH κ. Παπαρήγα ζήτησε μεν την αύξηση των μέτρων προστασίας με περισσότερες περιπολίες, ιδιαίτερα σε δύσκολες ώρες, αλλά ξεκαθάρισε ότι για το ΚΚΕ, «άλλο πράγμα η αστυνομική βία και άλλο οι περιπολίες. Και εδώ πρέπει να απομονωθούν ορισμένοι κύκλοι, οργανωμένοι οι οποίοι ενδιαφέρονται ενδεχομένως να υπάρχει αυτή η εικόνα».\nΚ. Παπούλιας: Προέχει η χάραξη μιας εθνικής στρατη...\nΣΤΑ ΣΚΟΥΠΙΔΙΑ ΚΑΤΑΛΗΓΟΥΝ 1,3 ΔΙΣ. ΤΟΝΟΙ ΤΡΟΦΙΜΩΝ Κ...\nΒΟΛΕΣ ΤΣΙΠΡΑ ΚΑΤΑ ΤΟΥ ΠΡΟΓΡΑΜΜΑΤΟΣ ΙΔΙΩΤΙΚΟΠΟΙΗΣΕΩ...\nΓ. Παπαρήγα: Το σύστημα δεν εμπιστεύεται Παπανδρέο...


Καίνε Ντόρα – Κούβελο οι ορκωτοί λογιστές για αναληθές «πόθεν έσχες» | δημοκρατία\nΚαίνε Ντόρα – Κούβελο οι ορκωτοί λογιστές για αναληθές «πόθεν έσχες»\n3|03|2012 | 14:00\nΕκθέτει τον Ισίδωρο Κούβελο και την Ντόρα Μπακογιάννη το πόρισμα των ορκωτών λογιστών της Βουλής, οι οποίοι διαπίστωσαν ότι ο κ. Κούβελος δεν έχει δηλώσει στο «πόθεν έσχες» του την ύπαρξη τραπεζικού λογαριασμού στο Λονδίνο, με αποτέλεσμα η δήλωση να παραπέμπεται στον εισαγγελέα εφετών ως «αναληθής».\nΟπως προέκυψε από τον έλεγχο, ο λογαριασμός του Λονδίνου, στον οποίο στις 4/3/2011 εστάλη το 1.000.000 δολάρια -στο πλαίσιο ναυτιλιακής συναλλαγής, όπως είπε ο κ. Κούβελος-, δεν ανήκει σε κάποια εταιρία, αλλά στον ίδιο τον κ. Κούβελο. Ο έλεγχος έδειξε ότι ο σύζυγος της κυρίας Μπακογιάννη είχε παραλείψει την ύπαρξη του συγκεκριμένου λογαριασμού από την κοινή με την κυρία Μπακογιάνη δήλωση της περιουσιακής τους κατάστασης. Είναι η ίδια υπόθεση για την οποία και οι δύο διαρρήγνυαν τα ιμάτιά τους ότι όλα έχουν δηλωθεί στο «πόθεν έσχες».\nΣε αυτόν τον λογαριασμό σήμερα υπάρχουν 1.048.000 δολάρια που προήλθαν από τη ρευστοποίηση μετοχών για να αγοραστεί, σύμφωνα με τον κ. Κούβελο και την κυρία Μπακογιάννη, το πλοίο που ακόμα βρίσκεται υπό ναυπήγηση, αλλά και 12.325 λίρες Αγγλίας, οι οποίες, σύμφωνα με τον κ. Κούβελο, προορίζονται για τον γιο του που σπουδάζει στο Λονδίνο. Με επιστολή του προς την επιτροπή της Βουλής πάντως ο κ. Κούβελος δήλωσε ότι εκ παραδρομής ο λογαριασμός δεν δηλώθηκε.\nΣύμφωνα με τον πρόεδρο της Επιτροπής Ελέγχου Ευ. Αργύρη, στη χθεσινή της συνεδρίαση η επιτροπή, αφού έλαβε υπ’ όψιν της τις εξηγήσεις του κ. Κούβελου και της κυρίας Μπακογιάννη, έκρινε παρ’ όλα αυτά ότι ανακύπτει ζήτημα εφαρμογής του νόμου που υποδεικνύει ότι, αν ανακύπτει περίπτωση ποινικής ευθύνης (δηλαδή αναληθής δήλωση), η έκθεση αποστέλλεται στον αρμόδιο εισαγγελέα.\nΕπιβαρυντικό στοιχείο επίσης για την πλευρά του κ. Κούβελου είναι ότι δεν πιστοποιείται από πουθενά καν η πρόθεσή του να αγοράσει πλοίο. Σύμφωνα με τον Ευ. Αργύρη, ακόμα στη Βουλή δεν έχει προσκομιστεί κανένα παραστατικό, ούτε καν για παραγγελία πλοίου, με αποτέλεσμα τα λεφτά να παραμένουν στον προσωπικό λογαριασμό του κ. Κούβελου.\nΑπό τον έλεγχο πάντως των ορκωτών λογιστών, με βάση τα υπόλοιπα των τραπεζικών του λογαριασμών δεν προέκυψε επαύξηση περιουσιακής κατάστασης του κ. Κούβελου που να μη δικαιολογείται.\nΠέρα από αυτό, οι δηλώσεις του κ. Αργύρη προκάλεσαν νέο μπάχαλο, αλλά και υπόνοιες ότι ίσως ο κ. Νικολούδης να μην εννοούσε τελικά τον κ. Κούβελο, αλλά άλλον βουλευτή. Και ενώ μέχρι χθες τόσο ο κ. Αργύρης όσο και η κυρία Μπακογιάννη με τον κ. Κούβελο έλεγαν ότι τα χρήματα ήρθαν από την Αμερική στην Ελλάδα και από εδώ έφυγαν για το Λονδίνο, χθες ο κ. Αργύρης ενημέρωσε ότι ο έλεγχος έδειξε ότι τα λεφτά δεν πέρασαν από την Ελλάδα και πήγαν απευθείας από τις ΗΠΑ στο Λονδίνο. Ο κ. Νικολούδης, ωστόσο, είχε κάνει ξεκάθαρα λόγο για έμβασμα από την Ελλάδα στο εξωτερικό, κάτι που προκάλεσε νέα σύγχυση. Αξίζει να σημειωθεί επίσης ότι η περίφημη τροπολογία που θα ήρε το απόρρητο για τα πολιτικά πρόσωπα και θα έδινε στον κ. Νικολούδη το δικαίωμα να πει το όνομα αυτού που εννοούσε δεν έγινε αποδεκτή από την ελληνική Βουλή, καθώς πλην των κ. Καστανίδη και Παυλόπουλου δεν την υποστήριξαν ούτε αυτοί που την κατέθεσαν.\nΜε δήλωσή του ο κ. Κούβελος διαψεύδει τον κ. Αργύρη, ισχυριζόμενος ότι έχει ήδη καταθέσει στην επιτροπή το προσύμφωνο αγοράς του πλοίου. Επίσης τονίζει ότι ο σχετικός τραπεζικός λογαριασμός ανοίχθηκε το Μάρτιο του 2011 για την αγορά του πλοίου αλλά θεώρησε ότι θα έπρεπε να δηλωθεί στη δήλωση που αφορά το οικονομικό έτος 2011 και δεν έχει ακόμα αποσταλεί στη Βουλή.


Συνέντευξη στον ραδιοφωνικό σταθμό Θέμα 104,6 και την εκπομπή "Μαζί δεν κάνουμε" | Βασίλης Διγαλάκης\nΣυνέντευξη στον ραδιοφωνικό σταθμό Θέμα 104,6 και την εκπομπή “Μαζί δεν κάνουμε”\nΗ διασφάλιση της υγείας των φοιτητών και όλης, γενικότερα, της πανεπιστημιακής κοινότητας καθώς και της εγκυρότητας και του αδιάβλητου των εξετάσεων αποτελούν προτεραιότητα για το Υπουργείο Παιδείας και Θρησκευμάτων.\nΠάνω από το 96% των μαθημάτων στα πανεπιστήμια διεξάγονται εξ αποστάσεως, μέσω διαδικτύου, και θα ολοκληρωθούν με αυτόν τον τρόπο μέχρι την κάλυψη της ύλης του εξαμήνου. Η εκπαιδευτική διαδικασία γίνεται με πολύ υψηλή ποιότητα και μετράει για την κάλυψη της ύλης.\nΣτις 25 Μαΐου επιστρέφουν στα πανεπιστήμια οι φοιτητές μόνο για τα εργαστήρια και τις κλινικές ασκήσεις.\nΕίναι αρμοδιότητα τού κάθε διδάσκοντα να καθορίσει τον τρόπο με τον οποίο θα αξιολογήσει τους φοιτητές του.\nΗ προσωπική επαφή των φοιτητών μεταξύ τους και με τους καθηγητές τους δεν μπορεί να υποκατασταθεί με την εξ αποστάσεως εκπαίδευση. Είναι, όμως, ένα «εργαλείο», το οποίο μπήκε στα πανεπιστήμια πιο γρήγορα, εξαιτίας της πανδημίας, και θα μείνει, γιατί συμπληρώνει την εκπαιδευτική διαδικασία.\nΤα πανεπιστήμια είχαν προχωρήσει προς αυτήν την κατεύθυνση, είχαν, δηλαδή, πλατφόρμες εξ αποστάσεως εκπαίδευσης, κυρίως ασύγχρονης, αλλά επεκτάθηκαν και στη σύγχρονη εξ αποστάσεως εκπαίδευση, καθώς και στην πραγματοποίηση διαλέξεων μέσω διαδικτύου, τις οποίες ο κάθε φοιτητής μπορεί να παρακολουθήσει με βάση το δικό του πρόγραμμα.\nΟι εκπαιδευτικοί στη μεγάλη τους πλειοψηφία, σε όλες τις βαθμίδες της εκπαίδευσης, αγκάλιασαν το εγχείρημα.\nΌλη αυτή η διαδικασία γίνεται και πρέπει πάντα να γίνεται με σεβασμό στον κανονισμό προστασίας προσωπικών δεδομένων.\nΑναφορικά με το «Erasmus», υπήρξε διακοπή της εκπαιδευτικής λειτουργίας στις χώρες της Ευρώπης που συμμετέχουν στο συγκεκριμένο πρόγραμμα.\nΤο Υπουργείο Παιδείας και Θρησκευμάτων, σε συνεργασία με όλα τα πανεπιστήμια, προχώρησε, στην αρχή της πανδημίας, σε καταγραφή των φοιτητών που συμμετείχαν στο πρόγραμμα και βρίσκονταν εκτός Ελλάδας. Τα στοιχεία αυτά δόθηκαν στο Υπουργείο Εξωτερικών, ούτως ώστε να βοηθήσουμε στη διαδικασία της επιστροφής των φοιτητών μας στη χώρα.\nΠλέον, γίνεται συζήτηση σε επίπεδο Υπουργών Παιδείας της Ε.Ε. για το πώς θα συνεχίσει το πρόγραμμα «Erasmus» με μεθόδους εξ αποστάσεως, ανάλογα και με τα υγειονομικά δεδομένα το επόμενο χρονικό διάστημα.\nΠέμπτη 14 Μαΐου, στον ραδιοφωνικό σταθμό «Θέμα 104,6» και στους Μπάμπη Κούτρα και Νίκο Φελέκη.\nΜπορείτε να δείτε και το σχετικό άρθρο στην εφημερίδα Πρώτο Θέμα.


Τρεις σύγχρονοι «Άτλαντες» ταξιδεύουν τα παιδιά ανά τον κόσμο / Kids / Woman TOC\nΤρεις σύγχρονοι «Άτλαντες» ταξιδεύουν τα παιδιά ανά τον κόσμο\nΤρία βιβλία γνώσεων ταξιδεύουν τα παιδιά ανά τις ηπείρους καταγράφοντας τη γεωγραφία και την κουλτούρα τους και τελικά την ιστορία του ανθρώπου.\nΤρεις σύγχρονους ευρηματικούς «Άτλαντες» επιλέξαμε για εσάς, τρεις εξαιρετικές εκδόσεις που με τις υπέροχες εικονογραφήσεις και τη δομή τους καλούν τα παιδιά να εξερευνήσουν τον κόσμο. Πόσο μάλλον σε μια εποχή που είμαστε αναγκασμένοι να μένουμε στο σπίτι και να μην ταξιδεύουμε προς το παρόν. Τα βιβλία γνώσεων γνωρίζουν μεγάλη άνθιση τα τελευταία χρόνια κάνοντας διασκεδαστική την ανάγνωση και την εξερεύνηση. Ένα σπουδαίο δώρο για μικρούς, εφήβους και... κάπως μεγαλύτερους.\n«Η Ιστορία του Κόσμου μέσα από 25 πόλεις» (εκδ. Μεταίχμιο)\nΣε αυτή την εξαιρετική έκδοση του British Museum καταγράφεται η ιστορία του ανθρώπινου πολιτισμού μέσα από 25 πόλεις. Από την Ιεριχώ των 2.000 κατοίκων, την αρχαιότερη πόλη που υπήρχε 10.000 χρόνια πριν μέχρι τη σύγχρονη Βαβέλ, το φαντασμαγορικό Τόκιο. Τα κείμενα των Τρέισι Τέρνερ και Άντριου Ντόνκιν και η εικονογράφηση της Λίμπι Βάντερπλονγκ μας κάνουν να νιώθουμε πως βρισκόμαστε μέσα σ’ ένα αερόστατο πάνω από έναν κόσμο θαυμαστό που αψηφά τα σύνορα και τον χρόνο.\nΣτις αρχικές σελίδες του βιβλίου μαθαίνουμε για παράδειγμα πως η πρώτη σκάλα φτιάχτηκε στο παρατηρητήριο της Ιεριχούς, πως στη Μέμφιδα της Αιγύπτου τα κορίτσια και τα αγόρια είχαν τα ίδια δικαιώματα το… 1.200 π.Χ, όταν αυτό δε συνέβη ποτέ στην αρχαία Αθήνα, πως στο Πεκίνο του 15ου αιώνα ο Αυτοκράτορας είχε την απαίτηση να τον περιμένουν στις 5 το πρωί οι Αξιωματούχοι του να βγει από τη Μεσημβρινή Πύλη. Ή πως το Μπενίν, στη μέση του τροπικού δάσους, στη δυτική Αφρική, ήταν μια πόλη που άστραφτε από τον μπρούντζο. Ανακαλύπτουμε λοιπόν θαυμαστούς πολιτισμούς και κουλτούρες, από τους Ίνκα που πίστευαν πως το χρυσάφι είναι ο ιδρώτας του Ήλιου ως το ιαπωνικό «Καουαϊ», τη μόδα του να προσπαθεί κάποιος να μοιάζει χαριτωμένος. Η ενότητα για κάθε πόλη αναπτύσσεται σε δύο «σαλόνια» (δισέλιδα): στον πρώτο βλέπουμε τον χάρτη με ζωγραφισμένες λεπτομέρειες και πληροφορίες (όπως τις κατακόμβες στο Παρίσι ή τους Γονδολιέρηδες στην άλλοτε κραταιά Βενετία) και στο δεύτερο μαθαίνουμε ακόμη περισσότερο για τη ζωή και την ιστορία της. Οι πόλεις του παρελθόντος, του παρόντος και του μέλλοντος θα είναι πάντα καθρέφτης του ανθρώπινου πολιτισμού.\nΚείμενα: Tracey Turner- Andrew Donkin\n«Αιχμάλωτοι της Γεωγραφίας: 12 Μεγάλοι Χάρτες για να ανακαλύψετε την ιστορία και τον πολιτισμό του κόσμου» (εκδ. Διόπτρα)\nΟ Τιμ Μάρσαλ, ανταποκριτής ειδήσεων ανά τον κόσμο είχε ήδη κυκλοφορήσει το βιβλίο του «Αιχμάλωτοι της Γεωγραφίας: όλα όσα θέλετε να ξέρετε για την παγκόσμια πολιτική σκηνή σε 10 χάρτες», μια έκδοση που απευθύνεται σε ενήλικες (εκδ. Διόπτρα επίσης). Ακολούθησε η προσαρμογή του βιβλίου για παιδιά, μέσα από τη συγκεκριμένη έκδοση. Ένα βιβλίο γνώσεων που εξηγεί βασικές πτυχές της γεωπολιτικής, δηλαδή του πώς η γεωγραφική θέση μιας χώρας επηρεάζει ευθέως την πολιτική που ακολουθεί.\nΌπως για παράδειγμα το γεγονός πως η αχανής Ρωσία (δύο φορές μεγαλύτερη από την Κίνα) έχει ανάγκη από λιμάνια στον Νότο, ώστε να μπορεί να μεταφέρει από τη θάλασσα τα αγαθά που παράγει, μεταφορά που κοστίζει λιγότερο απ' ό,τι η χερσαία ή η αεροπορική. Αρκεί να αναλογιστεί κανείς πως τα όποια λιμάνια της στον Βορρά, συχνά παγώνουν τον χειμώνα! Γι’ αυτό και διατηρούσε μέρος του στόλου της στη Σεβαστούπολη της Κριμαίας.\nΣτην Ευρώπη τώρα, οι βορειοδυτικές της χώρες έχουν ευνοηθεί από τη φύση. Το ήπιο κλίμα στα δυτικά χάρη στο ρεύμα του Κόλπου, οι μεγάλες παράκτιες πεδιάδες και άλλοι παράγοντες επέτρεψαν στις χώρες αυτές να αναπτυχθούν και να προχωρήσουν γρηγορότερα στη Βιομηχανική επανάσταση σε αντίθεση με τις χώρες του νότου και της ανατολικής Ευρώπης.\nΜαθαίνουμε επίσης για τον απίστευτο πλούτο της αφρικανικής ηπείρου σε φυσικούς πόρους, λόγο που την κατέστησε πόλο έλξης για τους Ευρωπαίους. Αποικιοκράτες που έφτασαν στην ήπειρο με στόχο να υφαρπάξουν τον πλούτο της. Πώς; Με μαζικές δολοφονίες, κάθε είδους θηριωδίες και κυρίως με στρατηγική καθώς κατακερμάτισαν την ήπειρο φτιάχνοντας νέες σύνορα με τέτοιο τρόπο ώστε να μην μπορούν να ζήσουν ποτέ πια αρμονικά οι άνθρωποι.\nΤο βιβλίο μέσα από τους 12 χάρτες προσφέρει στους νέους μια συνολική εικόνα του κόσμου, των χωρών και του τρόπου που σχεδίαζαν έως τώρα την πολιτική τους. Τακτικές που μάλλον οφείλουν να αλλάξουν αφού όλοι εφεξής έχουμε να αντιμετωπίσουμε έναν κοινό κίνδυνο: την κλιματική αλλαγή.\nΚείμενο: Tim Marshall\nΕικονογράφηση: Grace Easton & Jessica Smith\n«Χάρτες: Ένα εικονογραφημένο ταξίδι στον κόσμο» (εκδ. Πατάκης)\nΗ Αλίκη του Λούις Κάρολ, η Βασίλισσα Ελισάβετ Β’, ασφαλώς η κόκκινη αλεπού και ένα πιάτο με διόλου γαστρονομικής πρόθεσης fish and chips μας υποδέχονται στον χάρτη της Αγγλίας. Στην Τσεχία ο ποταμός Έλβας, ο ευριασιατικός λύγκας, η Άννα και ο Τόμας (κοινά ονόματα για την Τσεχία) και ένας κύριος που με το καλαθάκι του πάει να βρει μανιτάρια στο δάσος. Η φανταστική δουλειά των Αλεξάντρα Μιζελίνσκα και του Ντάνιελ Μιζελίνσκι εικονογραφούν ένα ταξίδι στον κόσμο.\nΤρία χρόνια εργασίας, έρευνα και 4.000 σχεδόν σχέδια χρειάστηκε το δίδυμο για να ολοκληρώσει το βιβλίο. Ένα βιβλίο που ανοίγει με τον παγκόσμιο χάρτη και κλείνει συμβολικά με όλες τις σημαίες των χωρών. Σε κάθε χώρα σημειώνεται η πρωτεύουσα, ο πληθυσμός, η έκταση και η γλώσσα της, όπως και υπέροχες λεπτομέρειες, από το ροδόδεντρο του Νεπάλ ως τον χορό των λιονταριών στην Κίνα. Ιδιαίτερη χαρά μας προκαλεί ότι οι συγγραφείς συμπεριέλαβαν στην καταγραφή τους και τα πλάσματα του κόσμου, τους συγκάτοικούς μας στον πλανήτη Γη. Ένα βιβλίο που μπορείς να το έχεις διαρκώς δίπλα σου ανοιχτό και να παρακινείσαι από τα σχέδια του για να ανακαλύψεις περαιτέρω τον κόσμο.\nΚείμενα- Εικονογράφηση: Αλεξάντρα Μιζελίνσκα- Ντάλιελ Μιζελίνσκι\nΜετάφραση: Aναστασία Χατζηγιαννίδη


Νο 2 από 30 δραστηριότητες - Γκαμαγκόρι\nΥπάρχουν πολλά ωραία μέρη στο Gamagori City. Ένας από αυτούς είναι Takeshima - island. Μπορείτε να πάτε εκεί με τα πόδια με γέφυρα. Είναι ένα μικρό islamd και μπορείτε να περπατήσετε εκεί περίπου 30 λεπτά.\nΈνα κρυφό φύτρα. Μου φίλος της Ιαπωνίας με πήγε σε αυτό το μέρος όταν επισκέφθηκα την Nagoya. Το νησί ήταν λάλησαν με συνήθη ομάδες τουριστών. Απόλαυσα το περπάτημα γύρω από το νησί Takeshima και να θαυμάσετε την όμορφη θέα στη θάλασσα, τηλεόραση Sky και ήρεμη...ατμόσφαιρα. Ένα υπέροχο μέρος για να τραβάτε φωτογραφίες ή απλά πάρτε ένα troll.Περισσότερα\nΠήγα εκεί με τον φίλο μου, Melpomeni μετά την επίσκεψη του Laguna Beach. Το νησί είναι προσβάσιμο μέσω ενός σκεπαστού διαδρόμου long Bridge. Πρόκειται ουσιαστικά για ένα εικονοστάσι και περπατούσαμε γύρω γύρω από το νησί. Η θέα είναι εκπληκτική.\nΠήγαμε εκεί μετά την ανάγνωση σχετικά στο TripAdvisor, δεδομένου ότι δεν αναφέρεται σε τουριστικούς οδηγούς. Το νησάκι βρίσκεται σε μια ιδανική τοποθεσία για αυτό το ναό και είχε επισκεφθεί από άτομα από όλες τις ηλικίες. Αν κάνετε μια βόλτα γύρω από το νησί, μπορείτε να...απολαύσετε όμορφη θέα. Δεδομένου ότι δεν είναι τόσο τουριστική και κοσμικές, μου άρεσε περισσότερο από τα ιερά της Nikko.Περισσότερα\nΜπιτς κλαμπ και κλαμπ με πισίνα, Θεματικά πάρκα


Η ΔΙΚΑΙΟΣΥΝΗ ΚΑΙ Η ΠΑΙΔΕΙΑ ΣΤΗΝ ΚΟΡΙΝΘΙΑ ΚΑΤΑ ΤΗΝ ΟΘΩΝΙΚΗ ΠΕΡΙΟΔΟ – korinthia.net.gr\nΗ ΔΙΚΑΙΟΣΥΝΗ ΚΑΙ Η ΠΑΙΔΕΙΑ ΣΤΗΝ ΚΟΡΙΝΘΙΑ ΚΑΤΑ ΤΗΝ ΟΘΩΝΙΚΗ ΠΕΡΙΟΔΟ\nΜΑΤΘΑΙΟΥ Χ. ΑΝΔΡΕΑΔΗ (Μέρος Β ΄)\nΦερεκείδης Νικόλαος-Η Υποδοχή του Βασιλειά Όθωνα της Ελλάδας στο Ναύπλιο, 1901\nΌλες οι Εθνικές Συνελεύσεις, είχαν αναγγείλει την επεξεργασία ενός εθνικού Αστικού κώδικος, με βάση το ρωμαιοβυζαντινό δίκαιο και τις νεώτερες νομοθεσίες. Μέχρις ότου, όμως, συνταχθεί ένας τέτοιος Κώδικας, περιορίζονταν να καθιερώνουν, αποκλειστικά, τη γενική εφαρμογή του εγχειρίδιου του Αρμενόπουλου, χωρίς να παραμερίζεται, με οποιοδήποτε τρόπο, η ισχύς του εθιμικού δικαίου. Κατά το διάστημα που κυβερνούσε τη χώρα η κυβερνητική επιτροπή, μέχρι την άφιξη του Όθωνος, στο πεδίο του δικαίου υπήρχε, μετά την κατάργηση της δικαιοσύνης, εκτός των ειρηνοδικείων, όπως είδαμε, πλήρης ανεπάρκεια. “Δια το ανεπαρκές των νόμων, τα δικαστήρια παρηγγέλθησαν να προστρέχουν εις τους των αυτοκρατόρων, τον Αρμενόπουλον, τον ορθόν λόγον και την επιείκειαν” . Η προσθήκη αυτή του ορθού λόγου και της επιείκειας, έγινε αφορμή κωμικού επεισοδίου, το οποίο διηγείται ο Νικ. Δραγούμης: “Πρόεδρός τις Πρωτοκλήτου (Δικαστηρίου) έντιμος μεν (…) αμαθής δε και το χείρον, γυμνός κρίσεως, επέστειλεν εις την επί της Δικαιοσύνης Γραμματείαν, αναφοράν εν ή έλεγεν ότι εκ των βιβλίων, όσα παρηγγέλθη να συμβουλεύεται, Αρμενόπουλον μεν και απάνθισμα των εγκληματικών νόμων, ευρών ηγόρασε, επιείκειαν όμως και ορθόν λόγον, ει και επιμελώς ηρεύνησε και ουδέ χρημάτων εφείσθη, ουδαμού ανεκάλυψεν. όθεν, παρεκάλει, να σταλή αυτώ εν αντίτυπον επιεικείας και έν ορθού λόγου, ων την τιμήν ήτο πρόθυμος ν’αποτίση” .\nΤον Απρίλιο του 1834,ίσχυσε ο Κώδικας Πολιτικής Δικονομίας με 1101 άρθρα. Με βάση αυτόν, έπρεπε να διεξάγονται οι πολιτικές δίκες. Λίγο αργότερα, ίσχυσε ο Ποινικός Κώδικας και ο Κώδικας Ποινικής Δικονομίας. Και οι τρείς ήσαν από μετάφραση εκ του Γερμανικού, ενώ ο Εμπορικός Κώδικας, που καθιερώθηκε, ήταν μετάφραση εκ του Γαλλικού.\nΜε το από 23.2.1835 β.δ. της αντιβασιλείας, ίσχυσε στη χώρα μας, μέχρι το 1946, η αστική νομοθεσία, που καθιέρωσε η Βαυαροκρατία. Με αυτή καθιερώθηκε ταυτόχρονα, και η ισοτιμία νόμου και εθίμων, όπου αυτά ίσχυαν. Εθιμα, ήσαν “όσα αι πολυχρόνιοι και αδιάκοποι συνήθειαι ή αποφάσεις Δικαστηρίων καθιέρωσαν” και σε περίπτωση συγκρούσεώς τους με το νόμο, υπερίσχυαν.\nΜε το β.δ. της 23ης Οκτωβρίου (3ης Νοεμβρίου), 1836 ιδρύθηκε το Ειρηνοδικείο Κορίνθου και με το από 26ης Ιανουαρίου (10 Φεβρουαρίου) 1839 β.δ., καθορίσθηκε ότι “αντί των υπαρχόντων δύο κατά την διοίκησιν Κορινθίας, συσταίνονται ήδη εν αυτή τέσσαρα ειρηνοδικεία, φέροντα την επωνυμίαν ειρηνοδικεία Κορίνθου, Τρικκάλων, Νεμέας και Φενεού”. Το ειρηνοδικείο Κορίνθου, που έδρευε στην Κόρινθο, περιελάμβανε στη δικαιοδοσία του τους δήμους Κορίνθου, Περαχώρας, Σολυγείας, Ρυτού, Υρενθίου, Αγιονορίου, Απίας, Αιγιαλείας, Λεχαίου και Σικυώνος. Το ειρηνοδικείο Τρικκάλων που έδρευε “από μεν 1ης Απριλίου μέχρι τέλους Σεπτεμβρίου εις Τρίκκαλα, από δε 1ης Οκτωβρίου μέχρι τέλους Μαρτίου εις το Κάτω Ξυλόκαστρον” ιδρύθηκε με το β.δ. της 26ης Ιαν.-10 Φεβρ. 1839 και είχε στη δικαιοδοσία του τους δήμους Τρικκάλων, Ζάχολης, Αιγείρας, Γελήνης, Παναρήτης, Πελήνης και Κάτω Πελήνης .\nΤο ειρηνοδικείο Νεμέας, που έδρευε στον Αγιο Γεώργιο ιδρύθηκε με το β.δ. της 26 Ιαν – 10 Φεβρ. 1839 και περιελάμβανε στη δικαιοδοσίαν του τους δήμους “Νεμέας, Φλίαντος (Κλεωνών), Στυμφαλίας, Τυτάνης, Ορεξίου και Μελαιών”.\nΤέλος το ειρηνοδικείο Φενεού, που έδρευε στα Καλύβια Φενεού, περιελάμβανε στη δικαιοδοσία του τους δήμους “Φενεού, Ανω Φενεού, Χελυδωρέας, Καρίας, Στενού, Ταρσού, Κυλληνίας, Μεσσηνού και Καστανέας.\nΠρέπει εδώ να σημειωθεί ότι μέχρι τότε οι Ειρηνοδίκες, διορίζονταν εκλεγόμενοι από το λαό, ενώ από την εποχή της Διοικητικής Επιτροπής και ύστερα, διορίζονταν από την Κυβέρνηση, εκτελώντας, ακόμη και χρέη συμβολαιογράφων.\nΤα Ειρηνοδικεία, παρ’όλα αυτά, ως κατώτερα δικαστήρια, με τη δικαιοδοσία τους, διεδραμάτισαν σοβαρό ρόλο στην απονομή της αστικής και μερικά (πταίσματα και λίγα πλημμελήματα), της ποινικής δικαιοσύνης.\nΌμως, δεν έλλειψαν τα ευτράπελα, όπως παραπάνω, ακόμη και ασυδοσίες, όταν συγκεκριμένα, κάποιος Ειρηνοδίκης, διαπιστώνοντας κενό στο ποινικό δίκαιο, εξέδωσε δικό του διάταγμα που πίστευε ότι μπορούσε να θέσει σε ισχύ . (συνεχίζεται)\nΠέντε τουρκικά έγγραφα από την Καστανιά 1759-1785. Φόροι, τρόπος κτήσης γης, κτηματικές διαφορές.\n1940: οι 9 πεσόντες ήταν Κορίνθιοι, από τους συνολικά 15, στην πρώτη μάχη εντός αλβανικού εδάφους\nΈγκλημα βιαίας παρθενοφθορίας στο Φενεό (1758) επί Τουρκοκρατίας\nΗ Κόρινθος το 1858 – τοπογραφικό σχεδιάγραμμα\nBy korinthia.net.gr November 26, 2020\nΗ συμμετοχή των Κορινθίων στον Αγώνα του 1821 (μέρος β΄τελευταίο)


Ένας τοίχος, αλλιώτικος. - fonien.gr\nΈνας τοίχος, αλλιώτικος.\nαπό fonien.gr δημοσιεύθηκε 19.06.2014 - 13:40\nΈνα τοίχο διαφορετικό θα αντικρίσουν οι μαθητές του 4ου Δημοτικού σχολείου του Αγίου Νικολάου τον ερχόμενο Σεπτέμβριο. Οι εκπαιδευτικοί του σχολείου με περίσσιο ενδιαφέρον και αρκετή φαντασία λίγο πριν αποχωρήσουν από το σχολείο τους για τις διακοπές του καλοκαιριού συμμετείχαν σε μια δράση που ξεκίνησε από τους ίδιους για το σχολείο τους και με όσα χρώματα είχαν μείνει από τις ανάγκες των σκηνικών για τις θεατρικές παραστάσεις της χρονιάς δημιούργησαν μια πολύχρωμη πολιτεία. Έτσι και ένας τοίχος έγινε εντυπωσιακά πολύχρωμος και τα χρώματα δεν αφέθηκαν να ξεραθούν στο πέρασμα του χρόνου. 150.000 θέσεις εσωτερικού από €19!\nΠΡΟΗΓΟΥΜΕΝΟ Έτσι γουστάρω, όπου θέλω παρκάρω.\tΕΠΟΜΕΝΟ Συγνώμη…λάθος.\tΣΧΕΤΙΚΑ ΑΡΘΡΑ


Oro Toro … medium rare | Life can be TasteFULL\n21 Απρίλιος, 2008\nOro Toro … medium rare\nFiled under: Γευστικές δοκιμές — aspros @ 1:35 μμ\nTags: ποτό, Αργεντινή, επιδόρπιο, εστιατόριο, κρέας\nΌταν έχεις πάει σε ένα όμορφο εστιατόριο, έχεις δοκιμάσει όμορφες γεύσεις αλλά δεν τις έχει ευχαριστηθεί, τι γράφεις; Θετικά η αρνητικά σχόλια; Δύσκολη η απόφαση. Ας εξιστορήσουμε λοιπόν απλά την επιχείρηση «Oro Toro» στο μαγαζί των Βριλησσίων.\nΣάββατο βράδυ λοιπόν και εξορμούμε για να σας αποκαλύψουμε την εμπειρία της Αργεντίνικης γεύσης στο Oro Toro. Στην υποδοχή μας καλωσορίζουν και ελέγχουν την κράτηση που είχαμε κάνει. Έχουν κάτοψη με τα τραπέζια και τις κρατήσεις και αυτό τα κάνει όλα πιο εύκολα. Παρατηρούμε ότι έχουν ανοίξει και τον χώρο του -πολύ όμορφου- κήπου, με την βοήθεια του καλού καιρού. Το προσωπικό μας καλωσορίζει ευγενικά και μας οδηγεί στο τραπέζι μας. Το καινούργιο αυτό μαγαζί είναι όμορφα διακοσμημένο με Αργεντίνικες νότες, με τα τραπέζια σε λογικές αποστάσεις μεταξύ τους και είναι γενικά πολύ προσεγμένο. Η ευγένεια του προσωπικού δυσκολεύεται βέβαια να κρύψει μια βιασύνη και πίεση που τους διακατέχει. Αφού ζητάμε (δις) περισσότερο χρόνο παραγγέλνουμε τα συστατικά της γευστικής μας περιπέτειας.\nΤο κουβέρ περιλαμβάνει ένα πραγματικά εξαιρετικό ελιόψωμο, δυνατό ελαιόλαδο και γεμιστές ελιές. Για πρώτο πιάτο, παίρνουμε Lengua de ternero. Είναι γλώσσα από μοσχαράκι γάλακτος με σως λεμονιού πάνω σε φρέσκα φύλλα ρόκας. Καλό.\nΗ σαλάτα μας είναι η Pear and endive salad. Μαριναρισμένο ψητό φιλέτο κοτόπουλου ανακατεμένο με τραγανά φύλλα endive, radicchio, μαρούλι, ντομάτα, ψητό αχλάδι, μπλέ τυρί και pecans με low-calorie vinaigrette. 395 cals συνολικά. Τρώμε ελαφρά τα βράδυα άλλωστε 🙂 Η σαλάτα είναι εξαιρετική. Είναι επίσης μπόλικη και δεν την είχαμε τελειώσει στα 10 λεπτά. Θα έπρεπε;\nΚάπου εκεί άρχισε το «πανηγύρι» καθώς ήρθαν τα κρεατικά μας όσο εμείς ακόμη ασχολούμασταν με τα πρώτα πιάτα. Τα γκαρσόνια πρότειναν αμήχανα να μας αφήσουν τα πιάτα ώστε να τα γευτούμε ζεστά και εμείς το δεχθήκαμε. Έλα όμως που μόνο ζεστά δεν ήταν. Δημιουργήθηκε ένας απίστευτος συνοστισμός στο τραπέζι για να χωρέσουν δυο πιάτα κρεατικών που ήταν κρύα και το ένα ψημένο περισσότερο από όσο ζητήσαμε. Ήταν κρίμα να συνεχίσουμε έτσι και ζητήσαμε να τα πάρουν πίσω για να διορθώσουν ότι μπορούσαν. Τα πήραν και μείναμε ξανά με τα ορεκτικά μας για παρέα όσο θα περιμέναμε. Μόνο με αυτά όμως γιατί μας είχαν πάρει και τα μαχαιροπήρουνα 🙂 Μόλις το επισημάναμε βέβαια αντικαταστάθηκαν αμέσως. Στα 3 λεπτά ξαναήρθαν τα κρεατικά μας. Φυσικά και δεν είχαμε τελειώσει τα ορεκτικά αλλά τα δώσαμε πίσω για να προχωρήσουμε οριστικά στην επόμενη … πίστα. Μαζί έφυγαν και πάλι τα μαχαιροπήρουν και ξαναπεριμέναμε χωρίς σύνεργα μπροστά σε πιάτα. Μετά από δύο επισημάνσεις επαναποκτήσαμε τον απαραίτητο εξοπλισμό και αρχίσαμε (μάλλον συνεχίσαμε) την κρεατοφαγική εξερεύνηση.\nΤο ένα πιάτο ήταν κλασσικό top sirloin 300 γρ. Μαλακό το μισό αλλά καθώς ήταν ψημένο λίγο παραπάνω ήταν δύσκολο να βγουν ασφαλή συμπεράσματα.\nΤο άλλο μας κρεατικό ήταν centre-cut tenderloin petite 300 γρ. «Το πιό μαλακό κομμάτι του μοσχαριού κομμένο στο χέρι» σύμφωνα με την περιγραφή του καταστήματος και ήταν όντως έτσι. Τρυφερό, ζουμερό, αρωματικό. Καλή επιλογή.\nΤα πιάτα είχαν γαρνιριστεί με γλασαρισμένα λαχανικά (αρκετά καλά) και jacked potatoes σε αλουμινόχαρτο (μετριότατες).\nΣυνοδεύτηκαν με αρωματικό βούτυρο, ελαιόλαδο με μπαχαρικά και χοντρό αλάτι.\nΕμείς φροντίσαμε να τα συνοδεύσουμε επίσης με ένα μπουκάλι ερυθρό Merlot-Cabernet Sauvignon «Βιβλία Χώρα» 2006 και δεν μετανοιώσαμε για την επιλογή μας. Πληθωρικό και καθαρό κρασάκι με έντονες ταννίνες και πλούσιο σώμα από την πρώτη γουλιά.\nΣτην συνέχεια πήραμε ένα Molten σουφλέ σοκολάτας με παγωτό καιμάκι το οποίο άφησε εξαιρετικές εντυπώσεις. Η διεύθυνση -βλέποντας την αναστάτωση που δημιουργήθηκε- μας προσέφερε ένα γλυκό αφρώδη οίνο που έκανε την γεύση ακόμη εντονότερη -και εμάς κουρούμπελα-.\nΈνας υπεύθυνος του καταστήματος φρόντισε να μας ρωτήσει την γνώμη μας για το κατάστημα και να μας δώσει τις απαραίτητες εξηγήσεις ότι η κουζίνα λειτουργούσε με επιπλέον προσωπικό για να ανταπεξέλθει στην κίνηση από τα πρόσθετα τραπέζια του κήπου με αποτέλεσμα να λεΙτουργεί πιό γρήγορα από το σερβίρισμα. Αυτό είχε δημιουργήσει και τους λάθος χρόνους στο σερβίρισμα.\nΗ γενικότερη εντύπωση είναι ότι το εστιατόριο στήθηκε για να λειτουργήσει σε υψηλά επίπεδα αλλά δεν έχει βρει ακόμη την ισορροπία του. Ο χώρος και οι γεύσεις είναι όμως είναι πολύ καλά παρότι δεν μπορέσαμε να τα απολαύσουμε όπως θα θέλαμε.\nΕλπίζουμε να γίνει σε επόμενη επίσκεψή μας στο μέλλον…\nόντως, εξαιρετικά κρεατάκια και ψήσιμο αλλά το service ακολουθεί λίγο σε επίπεδο\nΣχόλιο από Ανώνυμος — 13 Μαΐου, 2008 @ 9:41 πμ\nΓια να βάζουμε τα πράγματα στη θέση τους, ξαναδοκιμάσαμε το φαγητό και το service άλλες δυο φορές και όλα κύλησαν ρολόϊ. Είχαμε αρκετό χρόνο να φάμε τη σαλάτα μας πριν φτάσει -κατευθείαν από την ψησταριά- ζεστό & ζουμερό το κρεατάκι που είχαμε παραγγείλει. Και σωστά ψημένο, όπως το ζητήσαμε. Παρότι το sirloin και το rib eye είναι δυο κομμάτια που νοστιμίζουν με το παχάκι τους, το centre-cut tenderoin petite παραμένει το πιο τρυφερό & ζουμερό κρέας που μπορείτε να διαλέξετε.\nΑ! Δοκιμάστε και τη σαλάτα Nirvana. Πολύ διαφορετική από τις σαλάτες που παραγγέλνουμε συνήθως. Πολύχρωμη, με καρεδάκια λαχανικών & εξωτικά φρούτα, αποκτά άρωμα & σπιρτάδα από το dressing γλυκού chili.\nΝα μην παραλείψετε να εξερευνήσετε τη λίστα με τα κρασιά εισαγωγής. Παρότι προτιμάμε το ελληνικό κρασί και έχουμε εξαιρετικές ετικέτες και παραγωγούς, υπάρχουν «διαμάντια» στη λίστα του Oro Toro. To Vino Amalia, ποικιλία Malbec, για μας ήταν ένα από αυτά. Ένα αργεντίνικο, κόκκινο κρασί, γεμάτο, αρωματικό αλλά με ήρεμες τανίνες, τέλειο για μια ζεστή καλοκαιρινή βραδιά. Δοκιμάσαμε και το Caliterra, ένα χιλιανό Merlot, βελούδινο, γευστικό αλλά πιο «απείθαρχο». Ζητήστε το μια από τις δροσερές νύχτες του καλοκαιριού.\nΣχόλιο από aavicky — 24 Ιουλίου, 2008 @ 10:42 πμ\nkalo alla arketa tsimpimeno to magazi\nΣχόλιο από marios — 6 Αύγουστος, 2008 @ 7:01 πμ


Παιχνίδι Χειμωνιάτικα ρούχα για την ομορφιά - να παίξετε online δωρεάν.\nΔείτε ειδών ένδυσης και αξεσουάρ στην ντουλάπα αυτής της ομορφιάς. Yummy γι 'αυτήν την πραγματικά ζεστή εικόνα για το κρύο!\n© Δωρεάν online παιχνίδι Χειμωνιάτικα ρούχα για την ομορφιά (). Κάντε online παιχνίδι λάμψης Χειμωνιάτικα ρούχα για την ομορφιά για δωρεάν. Μην ξεχάσετε να αξιολογήσετε αυτό το παιχνίδι Χειμωνιάτικα ρούχα για την ομορφιά και να μοιραστούν αυτό το παιχνίδι με τους καλύτερους φίλους σας.\nΠαιχνίδι Χειμωνιάτικα ρούχα για την ομορφιά σε απευθείας σύνδεση\nΠεριγραφή του παιχνιδιού Χειμωνιάτικα ρούχα για την ομορφιά γραμμή. Πώς να παίξετε το παιχνίδι online Δείτε ειδών ένδυσης και αξεσουάρ στην ντουλάπα αυτής της ομορφιάς. Yummy γι 'αυτήν την πραγματικά ζεστή εικόνα για το κρύο!\nΧειμωνιάτικα ρούχα για την ομορφιά ( Ψηφοφορίες143, Δευτεροβάθμια Βαθμολογία: 4.61/5)


"Παναγίτσα μου, κάνε τον να δοξάζει το όνομά σου!" - Όσιος Πορφύριος ο Καυσοκαλυβίτης\nΚάποια μέρα μας είπε ο Γέροντας:\n“Ακόυστε κάτι δικό μου που θα σας πω. Μια φοράπήγαινα στο χωριό μου μέσω Χαλκίδος. Προς το σταθμό τού τραίνου στη Χαλκίδα βλέπω ένα παιδί που ήταν ανεβασμένο σ’ ένα αμάξι και προσπαθούσε να περάσει τις γραμμές τού τραίνου. Δεν τον υπάκουε το άλογό του κι άρχισε να βλασφημάει την Παναγία. Λυπήθηκα πολύ εκείνη τη στιγμή και αυθόρμητα είπα:\n“Παναγίτσα μου, κάνε τον να δοξάζει το όνομά σου, σε παρακαλώ!”.\nΣε πέντε λεπτά το αμάξι τού παιδιού αναποδογυρίστηκε και τον πλάκωσε. Άνοιξε το βαρέλι που ήταν στη σούστα κι ο μούστος που είχε μέσα τον περιέλουσε. Το παιδί, πιάνοντας το κεφάλι του και τρέμοντας, άρχισε να φωνάζει:\n“Παναγίτσα μουου, Παναγίτσα μουου, Παναγίτσα μουου!!!”.\nΕγώ πιο πάνω, βλέποντάς τον έκλαιγα κι έλεγα στην Παναγία μας:\n“Παναγίτσα μου, γιατί το έκανες έτσι; Εγώ είπα να δοξάζει το όνομά σου, αλλά όχι μ’ αυτό τον τρόπο”.\nΛυπήθηκα για το παιδί. Μετάνιωσσα, που έγινα αιτία να πάθει ό,τι έπαθε. Νόμιζα ότι με αγαθότητα είχα πει εκείνη την ευχή στην Παναγία, όταν τον άκουσα να βλασφημάει το όνομά της, όμως μέσα στην ψυχή μου ίσως να είχε δημιουργθεί μυστικά κάποια αγανάκτηση.\nΘα σας διηγηθώ ένα ακόμη περιστατικό και θα θαυμάσετε. Δεν είναι τίποτα της φαντασίας μου. Ό,τι σας λέγω είναι αληθινό. Ακούστε.\nΚάποτε κάποια κυρία επισκέφθηκε ένα απόγευμα μια φίλη της. Στο σαλόνι διέκρινε ένα ωραίο βάζο γιαπωνέζικο, αξίας, γεμάτο λουλούδια.\n– Τί ωραίο βάζο! Πού το αγόρασες;\n– Μου το έφερε ο άνδρας μου, είπε εκείνη.\n– Τί να σου πω για τη φίλη μου! Της έφερε ο άνδρας της ένα πολύ ωραίο βάζο γιαπωνέζικο, πολύχρωμο, με ωραίες παραστάσεις και στόλιζε όλο το σαλόνι.\nΤην ίδια μέρα ξαναπήγε στη φίλη της για κάποια δουλειά. Κοιτάζει, το βάζο έλειπε. Της λέει:\n– Τί το έκανες το βάζο;\n– Τί να σου πω, της απάντησε. Σήμερα πρωί πρωί, στις οχτώ η ώρα, όπως ήμουνα στο δωμάτιο ήσυχα, ακούω ένα δυνατό “κρακ!” και το ανθοδοχείο έγινε κομμάτια. Έτσι μόνο του, χωρίς να το πειράξει κανείς, χωρίς να φυσήξει αέρας, χωρίς κανείς να το κουνήσει!\nΕκείνη δεν μίλησε καθόλου στην αρχή. μετά της λέγει:\n– Τί να σου πω… Στις οχτώ πίναμε με τον άνδρα μου καφέ και με θαυμασμό και χαρά τού περιέγραψα το βάζο σου. Με πολλή λαχτάρα έκανα την περιγραφή. Τί να πω, λες καμιά κακή δυναμη να ενήργησε; Αυτό θα συνέβαινε μόνο, αν δεν σε αγαπούσα.\nΚι όμως, αυτό ήτανε. Δεν κατάλαβε ότι μέσα της είχε κακία. Αυτό ήταν φθόνος, ζήλεια, βασκανία. Η κακή δύναμη μεταδίδεται, όσο μακριά κι αν βρισκόμαστε. Αυτό είναι μυστήριο. Δεν υπάρχει απόσταση. Γι’ αυτό έσπασε το ανθοδοχείο. Θυμάμαι και κάτι άλλο, που συνέβηκε επίσης από ζήλεια.\nΜια πεθερά ζήλευε πολύ τη νύφη της. Δεν ήθελε να βλέπει κανένα καλό πάνω της. Μια μέρα η νύφη αγόρασε ένα ωραίο εμπριμέ ύφασμα για φόρεμα. Το είδε η πεθερά, το ζηλεψε. Η νύφη κλείδωσε το ύφασμα σ’ ένα σεντούκι, στο κάτω μέρος, κάτω απ’ όλα τα ρούχα, μέχρι να έλθει να της το ράψει η μοδ΄΄ιστρα. Ήλθε η μέρα τής μοδίστρας. Πάει η νύφη να βγάλει το ύφασμα, τί να δει! Όλο το ύφασμα ήταν κοντά κοντά ψαλιδισμένο, άχρηστο. Κι όμως, ήταν κλειδωμένο το σεντούκι!\nΗ κακή δύναμη δεν έχει φραγμούς, δεν εμποδίζεται ούτε από κλειδαριές ούτε από αποστάσεις. Η κακή δύναμη μπορέι και το αυτοκίνητο να το γκρεμισει χωρίς να υπάρχει καμιά βλάβη.\n[Βίος και Λόγοι Γέροντος Πορφυρίου Καυσοκαλυβίτου, Ιερά Μονή Χρυσοπηγής, Χανιά 2003, σελ. 452]


Πόσο ανεβαίνει η πίεση του αίματος στη προπόνηση με βάρη;\nΟι ειδικοί συνιστούσαν επί χρόνια στους πάσχοντες από υπέρταση να αποφεύγουν τις ασκήσεις με βάρη, διότι κατά τη διάρκεια ανύψωσης μεγάλου βάρους αυξάνεται δραματικά η αρτηριακή πίεση. Από την άλλη μεριά βέβαια, η τακτική άσκηση, συμπεριλαμβανομένης της άρσης βαρών, παρέχει πολλά οφέλη για την υγεία.\nΗ άρση βαρών μπορεί να προκαλέσει μια κατακόρυφη αύξηση της αρτηριακής πίεσης κατά τη διάρκεια της άσκησης. Ως σημάδι αύξησης της πίεσης, το πρόσωπο μπορεί να γίνει κατακόκκινο.\nΠόσο μια προπόνηση με βάρη αυξάνει την αρτηριακή πίεση;\nΜια μελέτη που δημοσιεύθηκε το 1985 και κατέγραψε την αρτηριακή πίεση σε έξι έμπειρους μποντιμπίλτερς βρήκε μεγάλες αυξήσεις όταν τα βάρη δεν επέτρεπαν δεύτερη επανάληψη. Η συστολική και η διαστολική αρτηριακή πίεση αυξήθηκαν γρήγορα σε εξαιρετικά υψηλές τιμές ενώ οι μεγαλύτερες πιέσεις καταγράφηκαν κατά το σπρώξιμο βαρών με τα δύο πόδια φτάνοντας ακόμα και στα επίπεδα των 480/350 mmHg σε έναν από τους συμμετέχοντες. Βάζοντας πολλά βάρη μπορεί να περιμένει κανείς μια αύξηση κατά 320/250 mmHg όταν χρησιμοποιπεί μεγάλες μυικές ομάδες.\nΔεν είναι σαφές γιατί υπάρχει μια τόσο μεγάλη αύξηση της αρτηριακής πίεσης με τις ασκήσεις αντιστάσεων αλλά όχι κατά την αεροβική άσκηση, στην οποία μάλιστα η διαστολική πίεση μπορεί να πέφτει. Ορισμένοι πιστεύουν ότι προκαλείται μια δυσκαμψία των αγγείων που αυξάνει κατακόρυφα την πίεση.\nΣτην άρση βαρών δεν πρέπει να βάζετε πολλά κιλά αν έχετε πρόβλημα υπέρτασης και δεν πρέπει να κρατάτε την αναπνοή σας. Πρέπει να είστε σε θέση να αναπνέετε συνεχώς, διαφορετικά αυξάνεται ο κίνδυνος αιμορραγικού εγκεφαλικού λόγω της πολύ αυξημένης πίεσης. Ο κίνδυνος αυτός υπάρχει όχι μόνο με την άρση βαρών αλλά οποιαδήποτε στιγμή κρατάτε την αναπνοή σας βάζοντας δύναμη, ακόμα και όταν βρίσκεστε στην τουαλέτα. Χρησιμοποιείστε τόσα βάρη ώστε να μπορείτε να κάνετε πολλές επαναλήψεις.\nΗ αύξηση της πίεσης κατά τη διάρκεια προπονήσεων με βάρη μπορεί να μην είναι επικίνδυνη για τους υγιείς ανθρώπους αλλά ίσως επιβαρύνει τα άτομα που έχουν προηγουμένως υποστεί βλάβες στο καρδιαγγειακό τους σύστημα.\nΝα σημειωθεί ότι η προπόνηση με βάρη μπορεί μετά το τέλος της άσκησης να επιφέρει μια σημαντική μείωση στην πίεση τόσο σε άνδρες όσο και σε γυναίκες. Το 2014 μια μελέτη σε 10 υπερτασιακά άτομα που έκαναν 10 ασκήσεις, τρία σετ και 10 επαναλήψεις κατέγραψε σημαντική μείωση της τάξης των 26/13 mmHg στο τέλος της προπόνησης. Στην ίδια μελέτη, το ένα μόνο σετ επέφερε μείωση κατά 18/8 mmHg .\nΤο θέμα που έχει απασχολήσει τους ερευνητές είναι αν η άσκηση με βάρη προκαλεί δυσκαμψία τις αρτηρίες.\nΤο 1999, μια αυστραλιανή μελέτη συνέκρινε 19 νεαρούς που έκαναν προπόνηση με βάρη (μέσος όρος ηλικίας 26 ετών) με 19 υγιή άτομα που έκαναν καθιστική ζωή. Οι αθλητές προπονούνταν τουλάχιστον τρεις φορές την εβδομάδα χωρίς να κάνουν τακτικά αερόβια άσκηση.\nΟι ερευνητές μέτρησαν την πίεση του αίματος, τη μυϊκή δύναμη χειρολαβής, την αεροβική ικανότητα (μέγιστη κατανάλωση οξυγόνου), το μέγεθος της καρδιάς (με ηχοκαρδιογραφία) και την αρτηριακή δυσκαμψία.\nΟι αθλητές ζύγιζαν κατά μέσο όρο 84 κιλά ενώ στην ομάδα ελέγχου το μέσο βάρος ήταν 72 κιλά. Η συστολική τους πίεση ήταν υψηλότερη από τα καθιστικά άτομα (120 έναντι 109) αλλά η διαστολική πίεση ήταν χαμηλότερη (59 έναντι 63). Οι αρτηρίες τους βρέθηκε να είναι περίπου 25% πιο δύσκαμπτες από τις αρτηρίες των καθιστικών ατόμων.\nΑυτά τα ευρήματα θεωρήθηκαν ότι σε αντίθεση με την αερόβια άσκηση, η άρση βαρών μπορεί να είναι επιβλαβής για το καρδιαγγειακό σύστημα .\nΔεν υπάρχει ωστόσο καμία ένδειξη σήμερα ότι οι ασκήσεις με βάρη έχουν παρενέργειες για την καρδιά όταν μπορούν να γίνονται αρκετές επαναλήψεις. Αντίθετα, μια μελέτη που δημοσιεύθηκε το 2017 και περιέλαβε πάνω από 80.000 άτομα έδειξε ότι η γυμναστική ενδυνάμωσης είναι εξίσου σημαντική με την αεροβική άσκηση ενώ στην περίπτωση της πρόληψης του καρκίνου είναι ακόμα πιο σημαντική.\nΠηγή: 1. Muscular Strength Training Is Associated With Low Arterial Compliance and High Pulse Pressure. 2. Πηγή: Resistance exercise with different volumes: blood pressure response and forearm blood flow in the hypertensive elderly.


Πριν από πολλά χρόνια, στης 1η Μαϊου 1886, στις Η.Π.Α. και πιο συγκεκριμμένα στο Chicago κάποιοι άνθρωποι της εργατικής τάξης έχασαν τη ζωή τους στα επεισόδια που συνέβησαν τότε κατά τη διάρκεια της συνάντησης όλων των απεργών για διαμαρτυρία στην πλατεία Haymarket, διεκδικώντας τα αυτονόητα. Μέχρι τότε τα αφεντικά έκαναν ότι ήθελαν. Οι εργάτες δούλευαν δέκα, δώδεκα και πολλές φορές παραπάνω ώρες σε άθλιες συνθήκες και πολλές φορές ανασφάλιστοι.\nΑυτοί τα κατάφεραν αν και όχι αναίμακτα. Ανάλογες απεργίες υπήρξαν ανά τον κόσμο με την πάροδο των ετών.\nΜετά από τόσα χρόνια τα πράγματα πέρνουνε άσχημη τροπή. Οι μισθοί είναι ξεφτυλιστικοί, πολλά αφεντικά έχουν ανασφάλιστους τους υπαλλήλους τους, η εκμετάλευση ολοένα και μεγαλώνει γιατί οι εργαζόμενοι ζούνε με τον εφιάλτη της ανεργίας. Η ψαλίδα πλούσιων και φτωχών ανοίγει. Εν ολίγοις πηγαίνουμε από το κακό στο χειρότερο. Το φαινόμενο αυτό είναι παγκόσμιο. Όλη η υφήλιος μοιάζει με καζάνι που βράζει και επειδή η ιστορία επαναλαμβάνεται πιστεύω ότι οι εργαζόμενοι θα βρούμε το δίκιο μας. Δεν ξέρω πότε αλλά θέλω να είμαι εν ζωή για να το δω αυτό και μετά να δω τα μούτρα των αφεντικών. Η υπομονή έχει τα όρια της και οι απλοί μεροκαματιάρηδες έχουν ξεπεράσει αυτά τα όρια κατά πολύ και προ πολλού.\nΚαι να μην ξεχνάμε ότι η Πρωτομαγιά δεν είναι αργία, αλλά είναι απεργία. Φυσικά τα Μ.Μ.Ε. δεν κάνουν καμιά αναφορά σ' αυτό. Τους βολεύει το σύστημα. Γι' αυτούς όλα είναι καλά. Τέτοια μέρα τα πρωινάδικα μεταδίδουν σκυλάδικα τραγούδια και οι μοντέλες θα κουνιούνται (αν θέλουνε ας κάνουνε και αλλιώς) στους ρυθμούς των τραγουδιών αυτών. Θα λένε ότι η Πρωτομαγιά είναι η γιορτή των λουλουδιών και άλλα τέτοια τρελλά και με τη χαζομάρα θα περάσει και αυτή η μέρα.\nΑναρτήθηκε από hackaday στις 11:13 6 σχόλια Σύνδεσμοι σε αυτήν την ανάρτηση\nΕτικέτες ΑΠΕΡΓΙΑ, ΑΡΓΙΑ, ΕΡΓΑΖΟΜΕΝΟΙ, ΜΑΗΣ, ΠΡΩΤΟΜΑΓΙΑ, ΣΙΚΑΓΟ, CHICAGO, MAY


το σχέδιο "τέρμινους", η αμερικανική αντεπίθεση\n[ΤΟ ΣΧΕΔΙΟ «ΤΕΡΜΙΝΟΥΣ»]\nΤο σύνολο των επιχειρήσεων αυτών θα αποτελούσαν το γενικό σχέδιο «Τέρμινους». Κύριοι κλάδοι του «Τέρμινους» θα ήταν τα επιμέρους σχέδια «Κόραξ» και «Ιέραξ». Συμπληρωματικές επιχειρήσεις με τα σχέδια «Σλάβος», Μακεδών» κλπ. Θα εκκαθάριζαν την ανατολική Μακεδονία και τη Θράκη, αλλά η Πελοπόννησος θα γινόταν στόχος μετά τη γενική εκστρατεία.\nΓια την εφαρμογή του «Τέρμινους» ανασυγκροτήθηκε η στρατιωτική ηγεσία. Αρχηγός του Γενικού Επιτελείου ανέλαβε ο Κ. Βεντήρης με υπαρχηγό τον Θρ. Τσακαλώτο. Σωματάρχες ανέλαβαν οι Βίμπλης, Καλογερόπουλος και Παπαγεωργίου. Και τα Β' και Γ' Σώματα Στρατού σχημάτισαν την 1η στρατιά, που θα ήταν η κύρια δύναμη της εκστρατείας, με διοικητή το στρατηγό Γιαντζή.\nΠοιος ήταν όμως ο συσχετισμός των δυνάμεων;\nΤο Γενικό Επιτελείο Στρατού εκτιμούσε τη δύναμη του Δημοκρατικού Στρατού στις αρχές του 1947 σε 12.200-16.500 άνδρες από τους οποίους: στη δυτική Μακεδονία (μαζί με τον Γράμμο και το Βίτσι) 3.500-4.350, στη Θεσσαλία 1.100-1.400, στη Στερεά Ελλάδα 1.600-2.000, στην Πελοπόννησο 400, στην κεντρική Μακεδονία 4.000 και στη Θράκη 1.600.\nΟι αριθμοί αυτοί ήταν υπερβολικοί Στην πραγματικότητα έφταναν τις 9.000-10.000, που κατείχαν σταθερά μεγάλα ορεινά συγκροτήματα στην Πίνδο (Γράμμο, Βίτσι, Μουργκάνα) και στη σειρά ορέων της Μακεδονίας-Θράκης (Καϊμακτσαλάν, Μπέλες, Ροδόπη). Επίσης, σημαντικές ορεινές νησίδες στη Θεσσαλία (Χάσια, Αντιχάσια, Όλυμπος), στη Ρούμελη (Όθρυς, Άγραφα), στην Πελοπόννησο (Πάρνωνας, Ταΰγετος), στη Μακεδονία (Βέρμιο, Πιέρια, Κερδύλια), στην Κρήτη και στη Σάμο. Το Γενικό Επιτελείο εκτιμούσε σε 26.000 τετρ. χιλιόμετρα τη μόνιμα ελεγχόμενη από τους αντάρτες περιοχή.\nΟ Δημοκρατικός Στρατός υπολόγιζε και στη μαζική υποστήριξη του πληθυσμού στις περιοχές που κατείχε και σε όσες θα καταλάμβανε. Και πραγματικά, τις υπηρεσίες τις αναλάμβαναν σε μεγάλο βαθμό οι πολιτικές οργανώσεις με τους αμάχους, ώστε ο αριθμός των 9.000-10.000 που έδινε αφορούσε κατά τα τέσσερα πέμπτα παρατακτή δύναμη. Όσον αφορά τον οπλισμό του, πέρα από τα κρυμμένα όπλα που βέβαια ανασύρθηκαν από τις κρύπτες, η κύρια πηγή εξοπλισμού και εφοδιασμού του ήταν τα λάφυρα και η βοήθεια των ανατολικών χωρών.\nΑς δούμε όμως τι διέθετε η κυβερνητική πλευρά.\nΟ στρατός ανερχόταν σε 120.000 άνδρες και επιπλέον 30.000 της Χωροφυλακής. Αλλά τώρα είχε αποκτήσει σπουδαίο σύμμαχο την πολεμική αεροπορία (ΕΒΑ), που ο ρόλος της γινόταν διαρκώς πιο ουσιαστικός και σοβαρός. Εκτός από την ανίχνευση, η άμεση υποστήριξη που παρείχε ήταν μεγάλης σημασίας, γιατί ο στρατός άργησε να αποκτήσει ορειβατικό πυροβολικό. Στο σχέδιο «Τέρμινους» πήραν μέρος 60 μεταφορικά και πολεμικά αεροπλάνα και το προσωπικό του όπλου αυτού ανερχόταν σε 20.000 άνδρες.\nΤέλος υπήρχε το ναυτικό, που έπαιζε δευτερεύοντα ρόλο (9 αντιτορπιλικά, 6 υποβρύχια, I 3 κορβέτες και κανονιοφόροι, 9 αρματαγωγά), αλλά είχε προσωπικό 15.000 ανδρών.\nΔεν θα παραλείψουμε και τους MAY, μαζί με τις παρακρατικές ένοπλες ομάδες. Ώστε συνολικά το ανθρώπινο ένοπλο δυναμικό του κράτους έφτανε πια τους 200.000 περίπου άνδρες, στις αρχές του 1947. Αλλά το κύριο όργανο, η παρατακτή δύναμη του στρατού, δεν υπερέβαινε τους 35.000 άνδρες, με οπλισμό όχι ακόμη επαρκή.\nΤα σχέδια του στρατού απέτυχαν. Το «Τέρμινους» κατέρρευσε, γιατί η τακτική των «κλοιών» ήταν έξω από τη μορφή του ανταρτοπόλεμου, που τον αγνοούσαν ακόμη οι αξιωματικοί. Και γιατί εφαρμοζόταν σε απαράδεκτο βαθμό η διασπορά των δυνάμεων. Η όλη εκστρατεία περιέλαβε 31 επιχειρήσεις με συμμετοχή 3-25 ταγμάτων, 35 επιχειρήσεις με 1 -2 τάγματα και 857 επιχειρήσεις με μονάδες μικρότερες από τάγμα. Έτσι όμως διασπειρόταν η δύναμη του στρατού και πουθενά δεν ήταν σε θέση να καταφέρει συγκεντρωτικό ισχυρό πλήγμα. Γενικότερα το «Τέρμινους» -η μοναδική μεγάλη επιχείρηση της «αγγλοκρατίας»- έπεσε στο κενό γιατί ούτε η πείρα των αξιωματικών ούτε ο συσχετισμός δυνάμεων επέτρεπαν ακόμη στο στρατό να νικήσει.\nΣόλων Ν. Γρηγοριάδης, ΤΑ ΦΟΒΕΡΑ ΝΤΟΚΟΥΜΕΝΤΑ, Ο ΕΜΦΥΛΙΟΣ 1946-1949, ΤΟΜΟΣ Α', ΤΟ ΒΗΜΑ βιβλιοθήκη, 124-127\n[Η ΑΜΕΡΙΚΑΝΙΚΗ ΕΠΙΘΕΣΗ]\nΤο 1948 ήταν το έτος που το Δόγμα Τρούμαν έβαλε συντριπτικά τη σφραγίδα του στην Ελλάδα. Από τον Ιανουάριο είχε αρχίσει χειμαρρώδης η ροή των αμερικανικών όπλων, που με ταχύτητα εξόπλιζαν το κράτος. Και ήταν φανερό πως προπαρασκευαζόταν ο στρατός για νέα εκστρατεία τώρα, ενώ και οι αντάρτες ετοιμάζονταν για τη μεγάλη αναμέτρηση.\nΑν το 1947 ανέβασε τον πόλεμο πολλά σκαλοπάτια πάνω από το 1946, το ίδιο θα συνέβαινε την καινούρια χρονιά σε σχέση με το 1947. Η μάχη θα δινόταν στους κάμπους και στα βουνά της υπαίθρου. Υπήρχε όμως και ένα μέτωπο πολύ σημαντικό, αν και δευτερεύον: οι πόλεις.\nΤο ΚΚΕ απέβλεπε και στις μαζικές εκδηλώσεις αντιπερισπασμού τόσο στην Αθήνα και τη Θεσσαλονίκη όσο και σε άλλα μεγάλα επαρχιακά κέντρα. Γρήγορα όμως καταδείχθηκε ότι η προοπτική αυτή ήταν ουτοπική. Δεν υπήρχαν τώρα οι συνθήκες της Κατοχής.\nΟ περιορισμός της λαϊκής επιφάνειας της Αριστεράς και η έλλειψη της αντιστασιακής εθνικής ατμόσφαιρας καθιστούσαν ανέφικτους τους ξεσηκωμούς,\nΤο φορτίο του αγώνα στα αστικά κέντρα θα το σήκωνε πια η < Αυτοάμυνα και γενικότερα ο παράνομος μηχανισμός του ΚΚΕ. Θα αντιμετώπιζε όμως έναν φοβερό και τεράστιο αντίπαλο μηχανισμό των Σωμάτων Ασφαλείας, που αναπτυσσόταν ραγδαία και μετά το συγχρονισμό και την τελειοποίηση του από τους Άγγλους προικιζόταν με τα τελευταία μέσα και μεθόδους από τους Αμερικανούς.\nΣτη Θεσσαλονίκη από τα μέσα του 1946 η Στενή Αυτοάμυνα είχε ορισμένες ηχηρές επιτυχίες. Στις 6 Οκτωβρίου εκτελέστηκε ακόμη και ο ίδιος ο υποδιοικητής Γενικής Ασφάλειας μοίραρχος Κωφίτσας. Και στις 30 Απριλίου 1947 ένα λεωφορείο με αξιωματικούς της αεροπορίας χτυπήθηκε με χειροβομβίδες. Τρεις σμηναγοί και ο οδηγός σκοτώθηκαν.\nΑλλά οι παρακρατικές δυνάμεις με την κάλυψη κρατικών υπηρεσιών ήταν πολύ ισχυρές. Ατμόσφαιρα τρόμου επικρατούσε στη μακεδονική πρωτεύουσα και μέσα στο ζοφερό εκείνο περιβάλλον, το πρωί της 16ης Μαΐου 1948, ένα πτώμα θεάθηκε να επιπλέει κοντά στην παραλία. Ένας δολοφονημένος εκείνη την εποχή, που η τιμή της ανθρώπινης ζωής είχε πέσει σε εξευτελιστικά επίπεδα, δεν ήταν σπάνια περίπτωση. Αλλά αυτό το πτώμα ανήκε στον Αμερικανό δημοσιογράφο Τζορτζ Πολκ, που έμενε με την Ελληνίδα γυναίκα του Ρέα στο ξενοδοχείο «Αστόρια». Βρέθηκε δεμένος χειροπόδαρα και με μια σφαίρα στο κρανίο. Και έγινε μεγάλος σάλος που γρήγορα επεκτάθηκε στην Αμερική και σε όλο τον κόσμο.\nΣόλων Ν. Γρηγοριάδης, ΤΑ ΦΟΒΕΡΑ ΝΤΟΚΟΥΜΕΝΤΑ, Ο ΕΜΦΥΛΙΟΣ 1946-1949, ΤΟΜΟΣ Α', ΤΟ ΒΗΜΑ βιβλιοθήκη, 139-140


Οι δύο ομάδες που θέλει να πάει ο Βλάχοβιτς! - Sportsking.gr\nΟι δύο ομάδες που θέλει να πάει ο Βλάχοβιτς!\nΤους προσεχείς μήνες κρίνεται το ποδοσφαιρικό μέλλον του Ντούσαν Βλάχοβιτς, με τον Σέρβο φορ να φαίνεται πως έχει θέσει ήδη τις προτεραιότητές του...\n12.01.2022 | 00:10\nΧάαλαντ, Μπαπέ και Βλάχοβιτς ίσως είναι αυτή τη στιγμή τα πιο… καυτά ονόματα ενόψει του προσεχούς μεταγραφικού παζαριού. Το πού θα παίζουν του χρόνου αποτελεί ακόμη μυστήριο. Ο Σέρβος επιθετικός κάνει «μαγικά» και φέτος με την Φιορεντίνα, αλλά του χρόνου θα βρίσκεται σε άλλες πολιτείες. Πολλές ομάδες τον θέλουν. Ακόμη παραμένει δύσκολο… να πει κάποιος τι φανέλα θα φορά τη νέα σεζόν. Η αλήθεια είναι πως η Άρσεναλ κάνει.. τα πάντα για να τον πείσει να ανηφορίσει προς Λονδίνο. Ο Ομπαμεγιάνγκ δεν… υφίσταται, το συμβόλαιο του Λακαζέτ εκπνέει και ο Αρτέτα θέλει σαν… τρελός τον Βλάχοβιτς. Να του δώσει τα «κλειδιά» ως το νέο 9άρι της ομάδας.\nΕξ ου και οι «κανονιέρηδες» παρουσιάζονται εδώ και καιρό να δώσουν γη και ύδωρ για τον ποδοσφαιριστή. Τόσο στον ίδιο, ετήσιες απολαβές, όσο και στους «βιόλα» για τη συγκατάθεσή τους. Παρόλ’ αυτά, ο Βλάχοβιτς ίσως δεν είναι τόσο… ψημένος με την προοπτική των Λονδρέζων. Και ίσως σε αυτό ευθύνονται οι… προτιμήσεις του. Σύμφωνα, λοιπόν, με τα αγγλικά ΜΜΕ, ο Σέρβος στράικερ φέρεται να είπε στους στενούς του φίλους τις δύο ομάδες στις οποίες θα ήθελε να πάρει μεταγραφή!\nΘέλει Ιταλία ο Βλάχοβιτς\nΑμφότερες αγωνίζονται στην Ιταλία. Αμφότερες ψάχνονται επιθετικά. Αμφότερες είναι πρωταγωνίστριες -έστω κι αν η μία κάνει… νερά τα τελευταία 2-3 χρόνια. Και ο λόγος για τις Ίντερ και Γιουβέντους! Αυτές τις δύο έχει θέσει ως βασικό του στόχο για να συνεχίσει την καριέρα του ο Βλάχοβιτς. Από αυτές περιμένει και θέλει να κάνουν την κίνησή τους για να τις «υπηρετήσει» τα επόμενα χρόνια. Προφανώς ο παίκτης θέλει να παραμείνει στην Ιταλία. Του αρέσει η ζωή εκεί. Του ταιριάζει και το πρωτάθλημα. Αλλά θέλει να αγωνίζεται κάπου που θα θεωρείται διεκδικητής του πρωταθλήματος. Κάτι που και οι «νερατζούρι» και οι «μπιανκονέρι» μπορούν να εγγυηθούν. Οσο κι αν η βαθμολογία φέτος δεν… λέει κάτι τέτοιο για τους δεύτερους.\nΣυν τοις άλλοις, ο Μοράτα φεύγει από τη Γιούβε το καλοκαίρι. Άρα, η ομάδα του Αλέγκρι ψάχνει το βασικό και αναντικατάστατο εννιάρι για τη γραμμή κρούσης. Άρα ο Βλάχοβιτς έχει θεωρητικά εξασφαλισμένη παρουσία.. Μοναδικό πρόβλημα πως η ταλαιπωρημένη οικονομικά «Γηραία Κυρία» πρέπει να βρει τα χρήματα να ικανοποιήσει την Φιορεντίνα για το deal. Από την άλλη, στην Ίντερ, ο Τζέκο σε 2 μήνες γίνεται 36. Θα πρέπει να βρεθεί η διάδοχη κατάσταση. Οπότε, ουτε κι εκεί θα έχει πρόβλημα ο Βλάχοβιτς να πάρει φανέλα βασικού στο σπίτι του…


Ερωτικές Φαντασιώσεις με Υπερήρωες .Πότε αυτές είναι πετυχημένες. - ΕΡΩΤΙΚΟΣ ΤΟΜΕΑΣ - GreekComics\nMarch 31, 2017 in ΕΡΩΤΙΚΟΣ ΤΟΜΕΑΣ\nΤο να ζωγραφίζεις μια ερωτική φαντασίωση με υπέρ ήρωες .Η οποία να είναι πετυχημένη θέλει ταλέντο . Πολύ ταλέντο. Διότι η γραμμή από το αισθησιακό στην αηδία και δη στο σαχλό είναι πολύ λεπτή. Σας παραθέτω μερικά παραδείγματα . Και εσείς θα βγάλετε τα συμπεράσματά σας.\nΕδώ είναι μια ωραία σκηνή. Νεφελώδης στα σημεία που πρέπει -αφήνοντας τα άκρως απαραίτητα. Δεν υπάρχει ίχνος χυδαιότητας .Το ίδιο ισχύει και για την εικόνα που ακολουθεί πιο κάτω.\nΤώρα, αυτή η εικόνα δεν μπορεί να την πει κανείς αισθησιακή.Ούτε καν πορνό.Είναι μια εικόνα, που συνδυάζει σάχλα, και αηδία. Όχι για τον στοματικό έρωτα που προηγήθηκε. Ούτε, για την ολοκλήρωση μεταξύ ανδρός και γυναικός. Αλλά ,το χυδαίο προκαλεί ανακατωσούρα.Δεν υπάρχει τίποτε, αισθησιακό εκεί. Επιπρόσθετα, αν προσέξετε την σκηνή το αποτέλεσμα, είναι να προκληθεί πολύ πολύ γέλιο. Ο θηλυκός γαλάζιος ήρωας κοιτά με απορία αναρωτομενη Μα καλά τι έγινε τι έπεσε; Γάλα; . Εγώ όταν το κοίταξα γελούσα πολύ.Μα πάρα πολύ.\nΠάμε τώρα σε άλλες σκηνές\nΑυτό τώρα τι είναι; Πόσο χαζό φαίνεται. Πράγματι..Αλλά είπαμε όλα στο μυαλό είναι δυνατά..\nΤο ίδιο που αναρωτιέται η κυρία αναρωτιώμαστε και εμείς. Γιατί τέτοιο χάλι;\nΑυτό τώρα πως το εξηγεί κανείς; Ως ενα εργο Μοντέρνας Τέχνης; Δείγμα δουλειάς του κινήματος του Σουρεαλισμού; Κυβισμός; Τι ; Μια κυρία με το ένα πόδι ψιλά΄και ο άλλος να κοιτά. Γιατί ερωτικό δεν το κάνεις. Μάλλον μούφα.\nΤίτλος έργου. Η κοκκινοσκουφίτσα και η δίδυμη αδελφή της ονόματι και αυτή κοκκινοσκουφίτσα παίζουν με τον λυκάκο. Χαζό ; Κουφο;Η ουδέν σχόλιο;\nΗ νευρική κυρία.\nΌταν πρόκειται για φαντασιώσεις μεμονωμένων ηρώων σε αυτοτελή καρέ τότε η πένα και δη η απεικόνιση των ερωτικών σκηνών θα πρέπει να είναι οι ανάλογες. Δύο παραδείγματα που θέτω πιο κάτω:\nΌπως και εκείνες, που αφορούν σεξουαλικές σχέσεις μεταξύ χαρακτήρων του ιδίου φύλου. Οι οποίες είναι πολύ ωραίες δουλειές.\nΤώρα, αυτή δεν μπορεί κανείς να την πει΄και δουλειά . Τα γεννητικά όργανα, είναι αφύσικα μακρυά και μπλέκονται μεταξύ τους .Σαν σκοινιά. Συν των άλλων, δεν υπάρχει ο ανάλογος αισθησιασμός. Φοβάμαι πως αυτή η εικόνα η οποία προέρχεται απο τα Thundercats θα προκαλέσει μια σειρά από καυστικά χιουμοριστικά πειράγματα. Το δικό μου ; Ολη αυτή η συγκεκριμένη φάση θυμίζει μακρυά γαϊδούρα.\nΜια ερωτική φαντασίωση ,όχι μονάχα μεταξύ των αγαπημένων μας ηρώων. Αλλά γενικά, θα πρέπει πρώτα από όλα να είναι τέτοια .Ερωτική. Όχι χυδαία όσο και αν η εικόνα αυτή δεν θεωρείται τέτοια στο μυαλό .Μέσα μας είναι διαφορετικά .Αλλά έξω είναι τό ίδιο διαφορετικά. Επιπρόσθετα οι εξπερματώσεις που θυμίζουν συντριβάνια. Η όταν πετάμε γάλα στον αέρα. Τα αφύσικα μεγέθη των γεννητικών οργάνων κυρίως των ανδρών. Ποιος είπε ότι το υπερβολικό είναι ωραίο; Τα τεράστια στήθη των γυναικών. Οι σκηνές βίας. Η σκηνές οι οποίες, προσβάλλουν και εμάς ως πολιτισμένα όντα όταν, στο καρέ ο ήρωας υφίσταται προσβολή της γενετήσιας αξιοπρέπειάς του. Συν των άλλων, τέτοια καρέ θεωρούνται κατά εμέ χυδαία και ως τέτοια θα πρέπει να απομακρύνονται. Διότι, κύριο χαρακτηριστικό της χυδαιότητας είναι η προσβολή και δη ο έμμεσος βιασμός.Και όλα αυτά δεν θεωρούνται ερωτικά. Ούτε καν πορνό. Αλλά σκουπίδια.Και μάλιστα επικίνδυνα.\nΤέλος, μια ερωτική φαντασίωση δεν θα πρέπει να φαίνεται χαζή. Διότι προκαλεί γέλια.Κοιτάξτε προσεκτικά την τέταρτη εικόνα από επάνω προς τα κάτω . Και θα καταλάβετε τι εννοώ. Όπως την αμέσως επόμενη συν και πέμπτη και έβδομη εικόνα. Για εκείνη των Thundercats η βλακεία περισσεύει και συνεπώς γελάσετε άφοβα. Κανένας δεν θα σας παρεξηγήσει.Εγω γελάω που το βλέπω.\nEdited March 31, 2017 by ΤασίαΚούτ\nΑγαπητή κ. Τασία,\nόπως καταλαβαίνεται όλες αυτές οι εικόνες δεν αποτελούν φαντασιώσεις με την κλασική έννοια της φαντασίωσης. Είναι περισσότερο πορνογραφικές εικόνες / παρωδίες γνωστών πρωταγωνιστών και δε νομίζω πως σχεδιάζονται με σκοπό να προκαλέσουν ερωτική επιθυμία (όπως άλλα ερωτικά κόμικ με φαντασιώσεις). Εάν ήταν ολοκληρωμένες ερωτικές ιστορίες (ακόμα και από τρίτες εκδόσεις) με υπερήρωες τότε θα μπορούσαμε να μιλάμε για τις ερωτικές φαντασιώσεις τους.\nΑν και δεν είναι το κατάλληλο μέρος για να συζητηθεί αυτό, οι παρατηρήσεις σας σχετικά με τη διαφοροποίηση ανάμεσα χυδαίο και το αισθησιακό είναι καθαρά θέμα εμπειριών και διαπαιδαγώγησης, δηλαδή εντελώς υποκειμενικό χωρίς όμως αυτό να σημαίνει πως δεν γίνεται να συμφωνούν 2 άνθρωποι επάνω σε αυτά.\nΤέλος, εάν δεν το έχετε διαβάσει, θα σας έλεγα να διαβάσετε το The Pro, ένα ολοκληρωμένο κόμικ με σεξουαλικό περιεχόμενο με υπερήρωες.\nEdited April 1, 2017 by totally_wired


Bizerba: Ατμόσφαιρα οικογένειας | Best Workplaces 2018 | Η ΚΑΘΗΜΕΡΙΝΗ\nBizerba: Ατμόσφαιρα οικογένειας\nΠολιτιστική απόδραση με τις οικογένειες στην Ακρόπολη και στο μουσείο της.\nΗ Bizerba Hellas είναι θυγατρική της γερμανικής εταιρείας Bizerba SE & Co. KG. Είναι παρούσα σε 120 χώρες σε όλο τον κόσμο και απασχολεί περισσότερους από 3.900 εργαζομένους. Το 2008 ιδρύθηκε η Bizerba Hellas, η οποία απασχολεί στην Ελλάδα 23 εργαζομένους. Προσφέρει ένα ολοκληρωμένο φάσμα λύσεων (εξοπλισμό, λογισμικό, υπηρεσίες) γύρω από την έννοια «βάρος», λύσεις που σχετίζονται με τη ζύγιση, τον τεμαχισμό, την επεξεργασία, τον έλεγχο, τη σήμανση και την ολοκλήρωση της αποστολής.\nΓια την Bizerba είναι σημαντική η διαφάνεια και η ανοιχτή επικοινωνία με όλους τους εργαζομένους, γι’ αυτό τα πρακτικά όλων των καθιερωμένων ενδοεταιρικών συναντήσεων αποθηκεύονται ηλεκτρονικά σε κοινό χώρο και είναι προσβάσιμα σε όλους. Ιδιαίτερη σημασία για την εταιρεία έχει ο παράγων άνθρωπος, αφού, πέρα και πάνω από καταγεγραμμένες πρακτικές, όποτε χρειαστεί να ληφθούν αποφάσεις για θέματα είτε επιχειρησιακά είτε εργασιακά, η εταιρεία ζητά συστηματικά και λαμβάνει υπόψη τη γνώμη των εργαζομένων.\nΗ εταιρεία προσφέρει ιδιωτική ιατροφαρμακευτική ασφάλιση, ασφάλεια ζωής, αναπηρίας και ατυχήματος και επιδόματα φυσιολογικού τοκετού και καισαρικής. Προσφέρει ακόμη ένα μεγάλο φάσμα παροχών όσον αφορά την εξέλιξη των ανθρώπων της. Μεταξύ αυτών διακρίνουμε τη χρηματοδότηση τόσο της ατομικής όσο και της επαγγελματικής εκπαίδευσης. Φέτος, η εταιρεία επιδότησε ειδικό σεμινάριο για εκπαίδευση και πιστοποίηση από το ΕΚΠΑ στο «Project Management». Υπάρχει επίσης το «Bizerba Online Academy», όπου κάθε εργαζόμενος μπορεί να παρακολουθήσει εξειδικευμένα σεμινάρια και να πιστοποιηθεί γι’ αυτά.\nΈμφαση στην οικογένεια και στη διασκέδαση:\nΗ ισορροπία της επαγγελματικής και προσωπικής/οικογενειακής ζωής είναι μείζονος σημασίας για την Bizerba Hellas. Κάθε χρόνο διοργανώνονται πολλές εκδηλώσεις και άτυπες γιορτές (π.χ. χριστουγεννιάτικη γιορτή, κοπή πίτας, εγκαίνια γραφείων, εορτασμός γενεθλίων συναδέλφων, γεύμα στην ταβέρνα της γειτονιάς κ.ά.) όχι μόνο για τους εργαζομένους, αλλά και για τις οικογένειές τους, με σκοπό να χαλαρώσουν και να συσφίξουν τις σχέσεις τους. Ακόμη, πραγματοποιείται ετήσια μονοήμερη ή διήμερη εκδρομή. Η πιο πρόσφατη εκδρομή έγινε στον αρχαιολογικό χώρο και στο Μουσείο της Ακρόπολης, με βόλτα, ξενάγηση, καφέ και φαγητό, όπου όλα τα έξοδα των εργαζομένων και των οικογενειών τους καλύφθηκαν από την εταιρεία.\nΤο ενδιαφέρον κάθε συναδέλφου για το καλύτερο δυνατό αποτέλεσμα προς όφελος της εταιρείας, την οποία όλοι θεωρούμε δημιούργημά μας.\nΥπάρχουν αρκετά μοναδικά στοιχεία που χαρακτηρίζουν την εταιρεία ως εξαιρετικό μέρος εργασίας. Μερικά από αυτά:\nΗ οικογενειακή και πολύ φιλική ατμόσφαιρα – περιβάλλον.\nΗ σιγουριά του εργασιακού αντικειμένου.\nΗ συνεχόμενη κατάρτιση-επιμόρφωση.\nΗ κατανόηση και η συνεννόηση μεταξύ όλων μας.\nΕίναι σημαντικό να ξυπνάς και να θέλεις να πας στη δουλειά σου!\nΣυναισθηματική εργασία με την πάροδο των χρόνων. Όλοι βλέπουμε τα μεγάλα περιθώρια βελτίωσης της εργασίας μας και η εταιρεία κινείται προς αυτή την κατεύθυνση. Αίσθημα μόνιμης και σταθερής εργασίας.\n5 (20-49 εργαζόμενοι)\nΜε τι ασχολείται η συγκεκριμένη επιχείρησης\nΕμπορία Προϊόντων Ζύγισης, Κοπής και Σήμανσης\nH Βizerba δεν είναι τα κτίρια, τα γραφεία και τα προϊόντα. Eίναι οι άνθρωποί της!\nΗ Bizerba Hellas οφείλει την επιτυχημένη πορεία της στην κοινή προσπάθεια. Ήταν ένα στοίχημα για όλους εμάς (10 άτομα που ξεκινήσαμε τη λειτουργία της εταιρείας το 2008) η επιτυχία της και η ανάπτυξή της σε μια πολύ δύσκολη περίοδο για τη χώρα και την οικονομία.\nΗ δομή και το μέγεθος της εταιρείας, καθώς και η δυναμική της ανάπτυξη (24 άτομα τον Μάρτιο του 2018), δίνουν την ευκαιρία σε όλους τους συναδέλφους να ξεχωρίσουν, να προοδεύσουν, να αναβαθμισθούν!\nΗ Bizerba Hellas φροντίζει τους ανθρώπους της και τις οικογένειές τους, έχοντας δημιουργήσει τη δική της «μεγάλη οικογένεια». Το μότο μας είναι χαρακτηριστικό του πώς λειτουργούμε:\n«H εταιρεία μας δεν είναι τα κτίρια, τα γραφεία και τα προϊόντα. Eίναι οι άνθρωποί της»!\nΑξίζει να ψάξετε στο διαδίκτυο (Opening of Bizerba Hellas in Athens) τα καινούργια μας γραφεία, για τα οποία είμαστε όλοι περήφανοι. Ο αγαπημένος μας χώρος είναι η όμορφη και ξεχωριστή τραπεζαρία στην Αθήνα, σημείο χαλάρωσης και έκφρασης, όπου πλην των άλλων υπάρχει ένας μεγάλος τοίχος-μαυροπίνακας τον οποίο οι συνάδελφοι, οι φίλοι και οι επισκέπτες μας κοσμούν με τις σκέψεις τους – ο «τοίχος των ιδεών»!\nΑγαπητοί συνάδελφοι, σας ευχαριστώ πολύ για τα υπέροχα, τα πιο δημιουργικά 10 χρόνια της καριέρας μου!